ועדת הכספים, כנסת 20, פרוטוקול מספר 1105, 2018-07-16 10:16

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: על סדר היום הצעת חוק לתיקון פקודת מס הכנסה (מס' 248) (עדכון הטבות המס ביישובים), התשע"ח-2018.

משה גפני: את הדיונים קיימנו ואנחנו צריכים לדבר עכשיו על הסתייגויות, ואם אין – על החוק עצמו.

משה גפני: אני רוצה לומר לגבי ראש מועצת מעלה יוסף, שמעון גואטה.

משה גפני: אחד מראשי המועצות הטובים ביותר שיש למדינת ישראל.

איתן ברושי: אחד המקומות הקשים ביותר.

משה גפני: אחד המקומות הלא קלים ביותר.

משה גפני: אני משבח אותך על העבודה שאתה עושה גם ברוחניות וגם בגשמיות.

משה גפני: גם תורה וגם עבודה.

משה גפני: אני מברך אותך על הפעילות שלך ולא קשור למה שנגיע בסוף עם החוק מבחינת העניין, אבל אתה על ראש שמחתנו וגם בעזרת השם דיברנו על כך שנקים צוות לקראת סוף 2018, תחילת 2019, ואתה תהיה בעניין.

משה גפני: אני מודה לך על כך.

שמעון גואטה: תודה רבה.

משה גפני: מה שאנחנו עושים, אני הגעתי להסכמה עם משרד האוצר בעניין הזה.

משה גפני: יש לנו את הנושאים של נהריה ושל נתיבות שנמצאים בחוק.

משה גפני: היו כבר בקריאה הראשונה ואני מבקש לאשר את זה.

משה גפני: במהלך הדיונים שקיימנו גם בוועדה וגם אצלי, התברר שיכול להיות מצב שיהיו ישובים צמודי גדר שהם יהיו פחות מנהריה כתוצאה מהתיקון בנהריה.

משה גפני: כולנו ראינו בזה דבר שהוא בעייתי ולכן אנחנו מוסיפים על פי הסכמה עם משרד האוצר את הישובים צמודי הגדר שיקבלו נקודה נוספת אבל זה יהיה מינואר 2019.

משה גפני: זו ההסכמה שמשרד האוצר נתן לי.

משה גפני: בכל מקרה, לא יהיה ישוב צמוד גדר שהוא יהיה פחות מהישובים הסמוכים - הכוונה לנהריה במקרה הזה – שאנחנו מעלים להם.

משה גפני: בכל הישובים צמודי הגדר יעלה באחוז אחד מבלי לעשות את החשבון כמה יש בכל ישוב כזה.

משה גפני: זה מביא לידי ביטוי את העניין שהישובים צמודי הגדר, במיוחד בצפון, מקבלים העדפה אפילו שאנחנו לא דיברנו על כך מלכתחילה.

יפעת שאשא ביטון: שמנו את זה על השולחן כל הזמן.

יפעת שאשא ביטון: צריך לומר.

יפעת שאשא ביטון: זה דבר שהיה כל הזמן על השולחן.

יפעת שאשא ביטון: זה לא שלא דיברנו על זה.

משה גפני: אני צריך להיזהר היום במינוחים שלי.

משה גפני: אני סיכמתי עם שר האוצר על נהריה וסיכמתי אתו על נתיבות.

משה גפני: שר האוצר היה בעניין ובלעדיו אי אפשר היה להביא את החוק הזה.

יפעת שאשא ביטון: נכון.

משה גפני: כי אז גם ועדת שרים לא הייתה מאשרת את זה.

משה גפני: כל מה שנלווה לעניין נעשה אתו יחד.

יפעת שאשא ביטון: נכון.

משה גפני: כאשר התברר שהסיפור של צמודי הגדר הוא באמת סיפור קשה, ביקשתי אישור להעלות את זה בכמה שאפשר.

משה גפני: הם הסכימו לכך שזה יעלה באחוז אחד.

קריאה: אז זה מעלה את כולם וזה עדיין משאיר פער בין הישובים.

משה גפני: הם אמרו שזה בתנאי שזה יהיה מה-1 בינואר 2019 ואני הסכמתי כי אחרת לא היו לנו את הישובים צמודי הגדר.

משה גפני: מה שעומד כאן מבחינת הוועדה להצבעה זאת נהריה ונתיבות מתחילת 2018, כמו שהיה בקריאה הראשונה, והישובים צמודי הגדר מסוף 2018, מתחילת 2019.

משה גפני: זו ההצעה שעומדת כאן.

משה גפני: הסתייגויות.

מכלוף מיקי זוהר: בימים האחרונים ביקשתי מהייעוץ המשפטי של הוועדה לנסח הסתייגויות.

מכלוף מיקי זוהר: הן נוסחו.

מכלוף מיקי זוהר: אני רוצה בבקשה ממשרד האוצר או מרשות המסים שייתנו אומדן מדויק – ואני מדגיש , מדויק – לגבי העלויות של ההסתייגויות שניסחתי ונתחיל בהסתייגות הראשונה שמדברת על העלאת התקרה, שזה יוצא בסופו של דבר 30,000 שקלים לעיר נתיבות, כי זה בעצם משפיע אך ורק על העיר נתיבות, מה העלויות הכלכליות להעלאת התקרה של 30,000 שקלים לעיר נתיבות.

שגית אפיק: לא הבנתי את הקריטריון.

שגית אפיק: סליחה.

שגית אפיק: אתה יכול להסביר?

משנה יבוא: בעצם ההסתייגות הזו מעלה את נתיבות בתקרה מ-204,000 שקלים ל-234,000 שקלים.

משנה יבוא: אני מניח שהסעיף הזה, יש לו השלכות כלכליות.

משנה יבוא: אני רוצה לדעת מה ההשלכות הכלכליות של הסעיף הזה.

משנה יבוא: אני מתעקש לחדד, ברשותך.

משנה יבוא: לאחר שהמספר ייזרק כאן לחלל האוויר והוא יירשם בפרוטוקול, אני מתכוון לחקור את המספר הזה לעומק ולוודא שהמספר הזה מדויק.

משנה יבוא: ואם המספר הזה לא מדויק, אנשים ייתנו את הדין על כך שהם משקרים או מרמים את ועדת הכספים של הכנסת.

משנה יבוא: יש לי תחושה מאוד מאוד מאוד מבוססת הייתי קורא לה שהמספרים שנזרקים כאן לחלל האוויר זה כדי להרתיע את חברי הכנסת ולא כדי לתת מענה מדויק.

משה גפני: בסדר.

משה גפני: נשמע.

יפעת שאשא ביטון: הסיפור כאן הוא לא הכסף.

יפעת שאשא ביטון: הסיפור כאן הוא העיקרון וצריך לראות שאנחנו שומרים על עיקרון.

יפעת שאשא ביטון: לי זה לא משנה אם זה עוד 10 מיליון או פחות 10 מיליון כשיש לי ישובים שבלעדיהם מלכתחילה לא היינו יושבים כאן כי לא היו הטבות מס והם או נפלטים מהמפה או מקבלים פחות כדי למתוח למישהו בדרום.

יפעת שאשא ביטון: מבחינתי כולם היו בניי.

מכלוף מיקי זוהר: זה לא נוגע לדרום.

מכלוף מיקי זוהר: זה רק מוציא יותר מקופת המדינה.

יפעת שאשא ביטון: אני לא מדברת על הכסף של קופת המדינה.

מכלוף מיקי זוהר: זה לא פוגע באף אחד.

יפעת שאשא ביטון: אני מדברת על העקרונות שצריך לשמור עליהם.

מכלוף מיקי זוהר: נכון.

מכלוף מיקי זוהר: לשם כך התכנסנו כאן.

מכלוף מיקי זוהר: מה אומרת רשות המסים?

מכלוף מיקי זוהר: מה הסכום המדויק?

מירי סביון: אני רוצה לומר שמבחינתנו הסעיף הזה לא בנוי לתת הטבה לישובים לפי השם שלהם אלא לפי קריטריון.

מירי סביון: זה חד משמעית.

מירי סביון: לכן השאלה שאנחנו מבחינתנו בחנו ברמה העובדתית היא הגדלת התקרה לישובים שמונים מעל 30,000 תושבים.

מכלוף מיקי זוהר: מי הישובים?

מירי סביון: כרגע דימונה, נתיבות ורהט.

מכלוף מיקי זוהר: יש לך טעות כי בסעיף הזה - - -

משה גפני: מיקי, אני לא מסכים.

משה גפני: תן להם קודם לומר.

מכלוף מיקי זוהר: בהסתייגות הזו אני אמרתי שהתקרה לא נחצית מעל 234.

מכלוף מיקי זוהר: אני עשיתי תקרה שאי אפשר לחצות אותה.

מכלוף מיקי זוהר: זה אומר שדימונה לא רלוונטית בחישוב הזה ואף אחד לא רלוונטי.

מכלוף מיקי זוהר: רק נתיבות רלוונטית.

מכלוף מיקי זוהר: לכן צריך לתת נתון רק של נתיבות.

מכלוף מיקי זוהר: עשיתי הגבלה בתקרה.

נטליה מירנצ'וב: יש ישובים שהם פחות מהתקרה.

מכלוף מיקי זוהר: מי למשל?

נטליה מירנצ'וב: למשל רהט.

מכלוף מיקי זוהר: אז תוסיפו גם את רהט כי יש שם הרבה אנשים שמרוויחים 234,000 שקלים בשנה.

מירי סביון: כדי להמשיך את הקו של התשובה, דבר נוסף שחשוב לי לומר מבחינת הקריטריונים של הישובים.

מירי סביון: אנחנו לא ראינו שום הגיון בתוך החקיקה הקיימת להגדיר דווקא ישוב שמונה יותר מ-30,000 תושבים.

מירי סביון: גם זה דבר שלאור זה שכל החקיקה הזאת נעשתה גם לאור בג"ץ שדרש מהכנסת לעשות חקיקה עם קריטריונים מאוד ברורים, גם הקריטריון הזה בעינינו הוא קריטריון שיכול להיות מאוד בעייתי.

מירי סביון: אנחנו לא רואים בסיס חוקי להפלות - - -

מכלוף מיקי זוהר: אני יכול להגיב?

משה גפני: רגע.

משה גפני: מיקי, אל תאבד את העשתונות.

משה גפני: הם פקידים.

משה גפני: אתה תהיה שר אוצר, אתה תצטרך אותם.

מירי סביון: אנחנו לא רואים סיבה מהותית ומבחינת הקריטריונים של החקיקה אנחנו לא באמת רואים הבדל בין ישוב עירוני בנגב לבין ישוב עירוני בפריפריות אחרות.

מירי סביון: לכן אם נלך על קריטריון מהסוג הזה בצורה שוויונית, המספר שאני אתן כאן, הגם שהוא כבר סכום לא מבוטל, הוא יכול להיות הרבה יותר גדול אם נתחיל לקחת את הקריטריון הזה כמו שהחוק הזה היה אמור ללכת, על קריטריונים שוויוניים שיש בהם איזשהו הגיון גיאוגרפי או בפריסה או לא משנה, אבל שוויוני כמו שרצינו.

מירי סביון: בנתונים האלה שאנחנו מדברים רק על רשות מקומית שמונה מעל 30,000 תושבים ורק בנגב, להגדיל את התקרה ל-234, העלויות הן בין 10 ל-15 מיליון שקלים בשנה.

מירי סביון: אבל כמו שאמרתי, מעבר לעלויות יש השלכות רוחב.

מכלוף מיקי זוהר: זה כולל את דימונה, כן?

מירי סביון: כולל המשמעות, אם זה לזה משמעות.

מכלוף מיקי זוהר: אבל את מבינה שדימונה לא נכללת בתוך הסעיף הזה.

נטליה מירנצ'וב: יש הרבה ישובים שלא נכללים ויש ישובים שנכללים.

שגית אפיק: זה הופך את זה לקריטריון מפלה.

מכלוף מיקי זוהר: תכף נדבר אם זה מפלה או לא.

מכלוף מיקי זוהר: כרגע המתווה שאנחנו מציעים מפלה.

שגית אפיק: אני רוצה להסביר לוועדה את הקריטריון שאתה מציע.

שגית אפיק: יש לנו סעיף שאומר שתושב בישוב עירוני בנגב יהיה זכאי לתוספת של 6 אחוזים להטבת המס ולתקרת ההכנסה שלו יתווספו לו 30,000 שקלים חדשים.

שגית אפיק: כלומר, תוספת של 6 אחוזים ו-30,000 שקלים בנגב.

שגית אפיק: יש לנו סעיף כזה גם בצפון.

שגית אפיק: מה שאתה מבקש זה להרחיב את זה כך שאם יש ישוב עירוני כזה שיש לו מספר תושבים של לפחות 30,000, כאשר מספר התושבים הוא לא קריטריון שקיים כרגע בחוק הטבות המס, גודל הרשות המקומית ולא מובן על מה זה מבוסס.

שגית אפיק: זה גם קריטריון שמפלה בין הרשויות המקומיות גם בתוך הדרום וגם זה קריטריון שמפלה לעומת הצפון, שם יש בדיוק את אותה הטבה והקריטריון הזה לא ייכנס לשם.

שגית אפיק: אתה מבקש להוסיף לרשות מקומית כזאת שהיא מעל 30,000 תוספת לתקרה של 30,000 שקלים נוספים ובלבד שסך התקרה לא יעלה על 234,000.

יפעת שאשא ביטון: 60,000

שגית אפיק: אתה ביקשת 30,000 או 60,000?

שגית אפיק: הוא ביקש 30,000.

יפעת שאשא ביטון: 30 על ה-30 הנוספים?

מכלוף מיקי זוהר: את לא זוכרת מה ניסחתי?

שגית אפיק: אני זוכרת.

שגית אפיק: היא אמרה 60 ולכן אני שואלת.

יפעת שאשא ביטון: אני שאלתי אם זה 30 על ה-30.

שגית אפיק: כן.

שגית אפיק: לסעיף הזה יש סיפה ואני לא יודעת אם אתה מוריד אותה או לא מוריד אותה.

שגית אפיק: אתה בקריאה הראשונה ביקשת להוריד את הסיפה.

שגית אפיק: יש סיפה לסעיף הקיים בחוק וזו הסתייגות שלך שנכנסה בפעם הקודמת כאשר חוקקנו במקור את חוק הטבות המס והסיפה הזאת אומרת שאם הישוב משויך לאשכול חברתי-כלכלי 3, מתווספים לו 42,000.

שגית אפיק: את זה אתה משאיר או מוריד?

מכלוף מיקי זוהר: אני משאיר.

שגית אפיק: אתה משאיר.

שגית אפיק: זאת תהיה תוספת לתקרה של 102,000 ובלבד שזה לא עובר את ה-234,000.

מכלוף מיקי זוהר: תודה רבה על ההסבר.

מכלוף מיקי זוהר: עכשיו אני אסביר לכם למה המתווה הזה, כמו שהוא מונח בלי ההסתייגויות האלה, הוא מתווה שהוא מפלה.

מכלוף מיקי זוהר: הוא מתווה מפלה בהתגלמותו.

מכלוף מיקי זוהר: אני אסביר למה.

מכלוף מיקי זוהר: אתם רוצים לבוא לראש עיריית נתיבות ולומר לו, תשמע אדוני, אתה עכשיו משווק פרויקטים, אתה תשווק דירות חדשות, שר האוצר רוצה עכשיו לקדם דירות חדשות וזה בסדר גמור ואנחנו בעד, אתה תמיד תהיה בנחיתות אל מול ישוב אחר צמוד אליך במרחק של קילומטרים בודדים.

מכלוף מיקי זוהר: הבאנו את הלשכה המרכזית לסטטיסטיקה למשרדך יושב ראש הוועדה והסברנו להם למה נתיבות היא עיר יותר מרוחקת מאופקים, כי אופקים קרובה לבאר שבע ונתיבות מרוחקת מבאר שבע.

מכלוף מיקי זוהר: המרחק למרכז הארץ הוא קילומטרים בודדים הבדל אבל עכשיו, כשאני אזרח רוצה להחליט לגור בנגב, האם אני רוצה לגור בנתיבות או באופקים?

מכלוף מיקי זוהר: ברור שאני אלך לאופקים.

מכלוף מיקי זוהר: אני מקבל שם 18 אחוזים הטבה ובנתיבות אני מקבל רק 16 אחוזים.

משה גפני: לא 16.

משה גפני: 13.

מכלוף מיקי זוהר: עכשיו 16.

סיון יחיאלי: מיקי, בכל הצפון עשיתם את זה.

סיון יחיאלי: כל ישוב בצפון היום מתמודד עם הבעיה הזאת.

משה גפני: אם תרצה לדבר, אני אתן לך.

משה גפני: אם תתערב באמצע, אני לא אתן לך.

מכלוף מיקי זוהר: אתה אומר גם שנתיבות, בנוסף לזה, לא רק שהיא יורדת בשני אחוזים אלא היא גם צריכה לרדת בתקרה ב-30,000 שקלים ביחס לאופקים.

מכלוף מיקי זוהר: כשאנחנו מדברים על תיקון עיוותים, לא דיברנו על חוק שמנציח את העיוותים.

מכלוף מיקי זוהר: דיברנו על חוק שמתקן את העיוותים.

מכלוף מיקי זוהר: עכשיו אתם מדברים אתי על קריטריונים שוויוניים, לא שוויוניים, רחבים או לא רחבים.

מכלוף מיקי זוהר: ניכנס לרגע לעיניו של בית המשפט העליון, שהדבר הזה הרי מן הסתם יגיע לבית המשפט העליון כי אף אחד כאן לא ישתוק על המתווה הזה, וכשהוא יגיע לבית המשפט העליון, מה בית המשפט העליון יצטרך לומר?

מכלוף מיקי זוהר: ההסתייגויות של חבר הכנסת זוהר עזרו לאזן את העניין הזה.

משה גפני: הנושא ברור.

משה גפני: אף אחד לא מחדש עכשיו.

מכלוף מיקי זוהר: אותו דבר גם לגבי שדות נגב ומרחבים.

משה גפני: אתה רוצה לנמק את שדות נגב ומרחקים?

מכלוף מיקי זוהר: אני אסביר את הכול.

מכלוף מיקי זוהר: אתה מסביר עכשיו את כל הנימוקים וכל ההסתייגויות?

מכלוף מיקי זוהר: כן.

מכלוף מיקי זוהר: אני מסביר את כל ההסתייגויות וכך יהיה אפשר לחסוך בזמן.

מכלוף מיקי זוהר: קודם כל, לגבי שדות נגב ומרחבים.

מכלוף מיקי זוהר: החלטנו להעלות, או את נתיבות, ל-16 אחוזים.

מכלוף מיקי זוהר: זה מבורך וזה נכון וצריך להעלות גם את התקרה.

משה גפני: עוד לא העלינו.

מכלוף מיקי זוהר: אני מקווה שנעלה.

משה גפני: אני לא בטוח מה אני מקווה.

יפעת שאשא ביטון: היפותטית.

משה גפני: יכול להיות שעשיתי טעות בכלל שהבאתי את זה.

מכלוף מיקי זוהר: אני לא חושב שעשית טעות בעניין הזה.

מכלוף מיקי זוהר: אני עשיתי הרבה טעויות.

משה גפני: לא.

משה גפני: אתה לא עשית טעויות.

מכלוף מיקי זוהר: אנחנו נתקן אותן בהמשך.

מכלוף מיקי זוהר: אני רק רוצה לומר שהמצב של שדות נגב ומרחבים נהיה פתאום גרוע.

מכלוף מיקי זוהר: למה?

מכלוף מיקי זוהר: הם היו עם 7 אחוזי הטבה, העלינו את נתיבות ל-16, אופקים עלתה כתוצאה מהסיפור של הלמ"ס ל-18.

משה גפני: היא לא עלתה עכשיו.

מכלוף מיקי זוהר: כתוצאה מהלמ"ס היא עלתה ל-18.

מכלוף מיקי זוהר: הרי למה אנחנו כאן?

מכלוף מיקי זוהר: לתקן עיוותים.

מכלוף מיקי זוהר: נכון?

מכלוף מיקי זוהר: למה התכנסנו כאן?

מכלוף מיקי זוהר: לתקן עיוותים.

מכלוף מיקי זוהר: היום בשדות נגב ובמרחבים אתה לא יכול אזרח אחד לגור כי אתם 7 אחוזי הטבה כאשר שכן שלך, גבול, עם 18 אחוזי הטבה.

מכלוף מיקי זוהר: תגידו, אתם רציניים?

יפעת שאשא ביטון: מה יגידו גונן ולהבות ועברון?

משה גפני: תני לו להשלים את ההסתייגויות.

מכלוף מיקי זוהר: אני מייצג את כל אזרחי ישראל.

יפעת שאשא ביטון: אני לא רואה שאתה מייצג את כל אזרחי ישראל.

יפעת שאשא ביטון: אם תעלה לנתיבות, העיוות יהיה יותר גדול.

מכלוף מיקי זוהר: אני נציג מחוז הנגב בליכוד ותפקידי לשמר חלק - - -

איתן ברושי: כמה אנחנו מתקרבים לקריית גת?

מכלוף מיקי זוהר: קריית גת לא מקבלת הטבות.

משה גפני: למה הדיון הזה?

משה גפני: מיקי עכשיו מנמק את ההסתייגויות שלו ואני מבקש שהוא ינמק אותן.

משה גפני: אל תפריעו לו אפילו אם זה טוב או לא טוב.

מכלוף מיקי זוהר: זה טוב מאוד.

מכלוף מיקי זוהר: אתה יודע שזה טוב.

משה גפני: לא אמרתי כלום.

משה גפני: תכף אני אומר לגבי העניין הזה.

מכלוף מיקי זוהר: יכול להיות מצב שהלמ"ס הזה, זה בעצם עשה את כל הבלגן.

מכלוף מיקי זוהר: כשלא היה למ"ס, אף אחד לא דיבר.

מכלוף מיקי זוהר: אף אחד גם לא היה מתכנס כאן אם לא היה את הלמ"ס.

משה גפני: נכון.

מכלוף מיקי זוהר: הלמ"ס עשה איזשהו שינוי והשינוי הזה יצר עיוותים במתווה.

מכלוף מיקי זוהר: לכן גם התכנסנו כאן.

מכלוף מיקי זוהר: העיוות שנוצר בדרום הוא עיוות בלתי נסבל.

מכלוף מיקי זוהר: לא יכול להיות ששדות נגב ומרחבים יהיו פחות מחצי מההטבות שמקבלים בישובים ליד ולכן השלושה אחוזים תוספת שאני מציע כאן, הם בסך הכול שלושה אחוזים שמתקנים עיוות.

מכלוף מיקי זוהר: אותו סיפור גם לגבי נתיבות.

מכלוף מיקי זוהר: לא יכול להיות שהתקרה שלה תהיה פחותה בצורה משמעותית מאופקים, גם באחוזים פחות וגם בתקרה.

מכלוף מיקי זוהר: גם בצפון.

מכלוף מיקי זוהר: גם שם יש עיוותים בין רשויות מקומיות.

מכלוף מיקי זוהר: בין נהריה לבין עכו לבין מעלות.

שמעון גואטה: מעלה יוסף.

מכלוף מיקי זוהר: זה כבר סגרנו.

מכלוף מיקי זוהר: זה טופל.

מכלוף מיקי זוהר: מה שטופל, אין מה לדבר.

מכלוף מיקי זוהר: לגבי מעלה יוסף, זה טופל.

משה גפני: מה טופל לגבי מעלה יוסף?

קריאה: מוסיפים אחוז לכולם.

מכלוף מיקי זוהר: אמרתם שמוסיפים אחוז לישובים שם.

קריאה: אתה מוסיף גם לאלה וגם לאחרים.

מכלוף מיקי זוהר: גפני, אתה עודדת את זה לגבי הישובים בצפון.

משה גפני: אני תכף אומר משפט.

משה גפני: ואני אבקש שהממשלה תתייחס.

מכלוף מיקי זוהר: ברשותכם, בואו נסיים את העניין.

מכלוף מיקי זוהר: נתת נתון אחד לגבי ההסתייגות הזאת.

מכלוף מיקי זוהר: אני רוצה נתונים על כל ההסתייגויות.

משה גפני: אתה תקבל נתונים על הכול.

מכלוף מיקי זוהר: זה חשוב לי כי אני הולך לעשות אתם שימוש אחר כך.

מכלוף מיקי זוהר: אני רוצה נתונים מדויקים.

משה גפני: בסדר.

משה גפני: אתה תקבל נתונים מדויקים.

מכלוף מיקי זוהר: בינתיים הנתון הראשון לא מדויק.

מכלוף מיקי זוהר: הנתון הראשון שקיבלתי, לא מדויק.

משה גפני: אתה יכול לומר מה שאתה רוצה אבל התפקיד שלהם הוא לומר את הנתונים המדויקים.

מכלוף מיקי זוהר: כי דימונה לא נכללת בתוך העניין הזה.

מכלוף מיקי זוהר: אגב, בדימונה התקרה יותר משמעותית.

מכלוף מיקי זוהר: דווקא בדימונה כי שם יש הרבה אנשים שמרוויחים את השכר הגבוה הזה.

משה גפני: אני חבר של מיקי זוהר, באמת חבר טוב, לא מן השפה ולחוץ, אני עשיתי שינויים על פי בקשתו גם במתווה הקודם וזה היה מוצדק.

משה גפני: אופקים עלתה, נתיבות קצת בצורה כזו או אחרת.

משה גפני: אנחנו עיוורים לשמות הישובים.

משה גפני: אנחנו לא יודעים את כל ההשלכות האלה.

משה גפני: אמר לי מיקי זוהר שיש בעיה עם הנושא של נתיבות והיות וגרתי באופקים, הבעיה היא שנתיבות למשל רחוקה מבית החולים סורוקה ומאוניברסיטת בן גוריון או בכלל מבאר שבע, שם מרכזי הקניות.

משה גפני: כתוצאה מהטענה הזאת, שאני מכיר אותה, היא טענה נכונה, קראתי ללשכה המרכזית לסטטיסטיקה.

שגית אפיק: היא יושבת כאן.

שגית אפיק: לואיזה יושבת כאן.

משה גפני: שלום לך.

משה גפני: קראתי להם אלי עם מיקי זוהר, עם היועצת המשפטית, עם האנשים החשובים שם מכיוון שהחוק מתבסס עליהם.

משה גפני: כאשר אנחנו באים לומר המרחק, לומר את כל הדברים האלה, אנחנו לא המצאנו בחוק הזה דברים חדשים.

משה גפני: החלטות ממשלה, לשכה מרכזית לסטטיסטיקה, הכול כתוב בחוק.

משה גפני: ניסיתי לשכנע אותם – באמת, אני אומר לכם – שנתיבות היא רחוקה יותר מאשר אופקים.

משה גפני: לא יפה שאני אומר את זה כי אני גרתי באופקים אבל אני מכיר את זה.

משה גפני: הבן שלי נולד בליל שבת, הפעם היחידה שנסעתי בשבת, ונסעתי מאופקים לסורוקה.

משה גפני: הפעם היחידה בחיים.

משה גפני: למעשה המרחק לסורוקה מנתיבות הוא הרבה יותר רחוק.

משה גפני: נכון שאם הולכים לפי הכבישים, והסברתי להם את זה, נתיבות יותר קרובה לתל אביב אבל אין לזה שום משמעות.

משה גפני: אנחנו תושבי אופקים, מעולם לא עשינו בזה שימוש.

משה גפני: אותנו יותר עניינו מרכזי הקניות, מערכת החינוך כאשר היא לא מערכת חינוך עירונית, בית החולים, משרדי הממשלה.

משה גפני: ניסיתי לשכנע אותם ולא הצלחתי.

משה גפני: זאת האמת.

משה גפני: האמת היא שהטענה של מיקי צודקת אבל אין לנו מה לעשות עם הטענה הזאת.

מכלוף מיקי זוהר: יש.

מכלוף מיקי זוהר: הסתייגות.

משה גפני: בסדר.

מכלוף מיקי זוהר: היא מתקנת את העיוות.

משה גפני: בסדר.

משה גפני: זה שיש לך הסתייגות, אני כבר יודע ארבעה לילות שאני לא ישן בגללך בלילה.

מכלוף מיקי זוהר: אתה רוצה שאני אקריא את ההסתייגויות שלי?

משה גפני: לא.

מכלוף מיקי זוהר: אבל צריך להצביע עליהן.

משה גפני: שנדע שאם המשמעות תהיה שאנחנו מקבלים הסתייגות כזאת שהיא נכונה, היא צודקת, בחיי היום יום היא צודקת, המשמעות של העניין הזה היא שהחוק נפל.

מכלוף מיקי זוהר: הוא לא ייפול.

משה גפני: החוק נפל.

משה גפני: למה החוק נפל?

משה גפני: בגלל שאם אנחנו הולכים על פי ההיגיון, יבוא סיון ויאמר שאם מדובר בהגיון, גם לו יש הגיון.

מכלוף מיקי זוהר: אין בית משפט שיפיל את החוק.

משה גפני: יש לו הגיון.

משה גפני: תאמין לי.

יפעת שאשא ביטון: כל מה שתיארת, קח את כל הישובים שעלו כאן על השולחן – להבות, גונן – תבדוק את המרחק שלהם מבית החולים, הוא כפול.

יורם ישראלי: איזה ישוב יותר פריפריאלי, זה שנמצא עשרה קילומטרים מרמב"ם או זה שנמצא מאה מטרים מבית חולים נהריה?

מכלוף מיקי זוהר: אני יכול להקריא את ההסתייגויות?

משה גפני: עוד לא.

משה גפני: אנשים רוצים לדבר.

שגית אפיק: שיקריא את ההסתייגות.

משה גפני: תקריא את ההסתייגות.

מכלוף מיקי זוהר: אני אקריא את כל ההסתייגויות.

מכלוף מיקי זוהר: הסתייגות מספר 1.

מכלוף מיקי זוהר: בפסקה (1), אחרי פסקת משנה (א), אחרי הגדרה ישוב סמוך לגבול יבוא "ישוב לא עירוני בנגב.

מכלוף מיקי זוהר: ישוב או מועצה אזורית המשתייכת למחוז דרום".

משנה יבוא: אחרי פסקת משנה (ג) יבוא.

משנה יבוא: (ד) מי שהיה במשך כל שנת המס תושב בישוב מוטב שהוא ישוב לא עירוני בנגב, יתווסף לזיכוי ממס שהוא זכאי לו בפסקאות (1) עד (3) לפי העניין, שיעור של שלושה אחוזים מהכנסתו החייבת המגיעה אישית".

שגית אפיק: זו ההסתייגות שלך למעשה ביחס לשדות נגב ומרחבים.

מכלוף מיקי זוהר: נכון.

שגית אפיק: אתה מייצר הגדרה חדשה בחוק לעומת ההגדרה של ישוב עירוני שהייתה עד עכשיו ואתה בעצם אומר שכל ישוב שנמצא במועצה אזורית יקבל תוספת של שלושה אחוזים.

שגית אפיק: בעוד שלישוב עירוני הייתה הנמקה ואפשר היה לנמק את הקריטריון הזה.

שגית אפיק: לקריטריון הזה, כפי שהסברתי ארוכות לחבר הכנסת איתן ברושי שביקש את אותו קריטריון ביחס לצפון, אין הנמקה ולכן אי אפשר לקבוע אותו.

שגית אפיק: אם קובעים אותו, הוא יוצר אפליה פעמיים.

שגית אפיק: פעם אחת בדרום ופעם שנייה מול יישובי הצפון.

שגית אפיק: לכן גם העלות התקציבית של זה היא עלות תקציבית הרבה יותר גבוהה ממה שייתנו לך ברשות המסים כי בסופו של דבר אי אפשר יהיה להשאיר את הקריטריון הזה רק ביחס לדרום.

מכלוף מיקי זוהר: בהמשך לדבריך, מה התוספת התקציבית של ההסתייגות הזאת, של שלושה אחוזים לשדות נגב ומרחבים?

מירי סביון: שוב, אני חייבת לומר שהעמדה המקצועית שלנו, אנחנו לגמרי מסכימים עם כל מילה מהדברים שאמרה היועצת המשפטית.

מכלוף מיקי זוהר: בסדר.

מכלוף מיקי זוהר: אתם מתואמים.

מכלוף מיקי זוהר: הכול בסדר.

מירי סביון: לכן אנחנו לא רואים בתוך ההיגיון של החקיקה איך אפשר לתת עדיפות לנגב ולאזורי פריפריה אחרים.

מירי סביון: אלה דברים שצריך לשים לב אליהם.

מירי סביון: יחד עם זאת, מכיוון שביקשו מאתנו לתמחר את הנושא של הנגב בלבד, העלויות שאנחנו מדברים עליהן כאן הן בין 40 ל-60 מיליון שקלים לשנה.

מכלוף מיקי זוהר: שלושה אחוזים תוספת?

מירי סביון: כן.

מירי סביון: זה נוגע למעל 300,000 תושבים.

מכלוף מיקי זוהר: אם אני לא אקים ועדת חקירה, אני לא חבר כנסת יותר על הסיפור הזה.

מכלוף מיקי זוהר: תהיה כאן ועדת חקירה על ההתנהלות של רשות המסים על הנתונים שהיא מעבירה לוועדה.

משה גפני: מיקי, מה זה?

מכלוף מיקי זוהר: תהיה כאן ועדת חקירה.

מכלוף מיקי זוהר: בושה וחרפה.

מכלוף מיקי זוהר: 60 מיליון שקלים על שלושה אחוזים ל-4,000 תושבים?

מכלוף מיקי זוהר: מיקי, מה זה?

מכלוף מיקי זוהר: מה אתה רוצה?

מכלוף מיקי זוהר: אתה רוצה להקים ועדת חקירה, תקים אבל למה אתה מאיים עליהם?

מכלוף מיקי זוהר: בושה וחרפה.

מכלוף מיקי זוהר: תתביישו לכם.

משה גפני: אתה רוצה שהם לא יגידו את האמת?

מכלוף מיקי זוהר: לא רוצה שיגידו.

מכלוף מיקי זוהר: הסתייגות מספר 2.

מכלוף מיקי זוהר: בפסקה (1), אחרי פסקת משנה (א) יבוא, אחרי ההגדרה ישוב סמוך גבול, יבוא "ישוב עירוני מעורב, עירייה או מועצה מקומית למעט מועצה אזורית שמתגוררת בה אוכלוסייה יהודית וערבית ובלבד שמתגוררים בה יותר מ-35,000 תושבים על פי נתוני הלשכה המרכזית לסטטיסטיקה".

מכלוף מיקי זוהר: בפסקה (2), אחרי פסקת משנה (ב) יבוא "ג".

משנה יבוא: "(ד) מי שהיה במשך כל שנת המס תושב בישוב מוטב שהוא ישוב עירוני מעורב יתווסף לזיכוי המס שהוא זכאי לו לפי פסקאות (1) עד (3) לפי העניין, שיעור של 2 אחוזים מהכנסתו החייבת מיגיעה אישית ולתקרת ההכנסה יתווסף סכום נוסף על הסכום הקבוע בפסקאות (1) עד (3) לפי העניין של 24,000 שקלים חדשים".

שגית אפיק: זה למעשה קריטריון חדש של עיר מעורבת, קריטריון שהיה סירוב של חברי הוועדה וגם מבחינה משפטית אנחנו לא חשבנו שזה קריטריון שאפשר להכניס אותו בחקיקה המקורית.

משה גפני: לא בחקיקה הזאת.

שגית אפיק: גם בחקיקה המקורית, ישוב מעורב לא נכנס.

משה גפני: אנחנו סברנו כולנו שלא להכניס את זה בחוק של הטבות מס אלא צריך לשים את זה בהחלטות ממשלה.

שגית אפיק: באזורי עדיפות לאומית, בהחלטות ממשלה.

משה גפני: אמרנו את זה.

שגית אפיק: נכון.

שגית אפיק: זה קריטריון שאין לו בסיס בהחלטות ממשלה לישוב מעורב.

שגית אפיק: אתה גם עושה כאן כל מיני דברים מאוד מאוד ספציפיים ואתה מוסיף לו בסוף שני אחוזים.

מכלוף מיקי זוהר: לא הכחשתי בשום שלב.

שגית אפיק: זאת אומרת, אתה מחיל את זה רק על עכו.

מכלוף מיקי זוהר: אני מתקן את העיוותים.

שגית אפיק: אתה לא נותן את זה לישובים מעורבים אחרים.

מכלוף מיקי זוהר: אני מתקן את העיוותים של מפת ההטבות.

מכלוף מיקי זוהר: אגב, לגבי עלות, זה בסביבות ה-280-300 מיליון שקלים.

מוסי רז: אני רוצה לשאול לגבי העלות של ה-40 עד 60.

מוסי רז: אתה טוען שזה 4,000 תושבים?

מוסי רז: בהסתייגות הקודמת.

מכלוף מיקי זוהר: 4,000 תושבים.

יפעת שאשא ביטון: אם אתה לוקח רק את הישוב שלו.

מכלוף מיקי זוהר: לא.

מכלוף מיקי זוהר: לגבי כל הישובים, שדות נגב ומרחבים.

מכלוף מיקי זוהר: זה בסביבות 4,000 תושבים.

יפעת שאשא ביטון: אבל גם בצפון יש כאלה.

יפעת שאשא ביטון: הצפון לא חלק ממדינת ישראל?

מוסי רז: זאת ההסתייגות שלו.

יפעת שאשא ביטון: אני לא מקבלת את התפיסה שיושבים ומדברים רק על חלק מסוים של המדינה.

מוסי רז: איך הגיע החישוב הזה?

מכלוף מיקי זוהר: הם ממציאים סכומים מפה עד להודעה חדשה.

יפעת שאשא ביטון: היא הסבירה.

יפעת שאשא ביטון: צריך להתייחס לכל הישובים.

מכלוף מיקי זוהר: הסתייגות מספר 3.

משה גפני: הסתייגות אחרונה?

מכלוף מיקי זוהר: כן.

מכלוף מיקי זוהר: בפסקה (2), לפני פסקת משנה (א) יבוא "(א1)".

מכלוף מיקי זוהר: בפסקת משנה (א), בסופה יבוא "לרשות מקומית שמתגוררים בה 30,000 תושבים לפחות יתווסף סכום נוסף של 30,000 שקלים חדשים ובלבד שסכום תקרת ההכנסה ושל פסקת משנה זו לא יעלה על 234,000 שקלים".

משה גפני: תודה רבה.

משה גפני: איציק וקנין, אתה רוצה להתייחס?

יצחק וקנין: כן.

יפעת שאשא ביטון: גם אני.

יצחק וקנין: אדוני היושב ראש, אני פונה לחברי וידידי מיקי זוהר.

יצחק וקנין: אני מסכים עם חלק מהדברים שהוא אומר כאן.

יצחק וקנין: אן ספק שצריך לעשות עוד תיקונים אבל אני אומר שאם אנחנו רוצים לקבור את העיר נהריה ואת נתיבות, צריך להכניס את כל מה שאתה אומר כאן ואז הכול ייקבר והחוק לא יעבור ולא יהיה כאן כלום.

יפעת שאשא ביטון: נכון.

יצחק וקנין: גם לי יש הסתייגויות ואמרתי אותן לגבי יישובי הגדר ואני מוכן לבלוע את ההטבה שתבוא ב-2019 בהחלטה לגבי הישובים צמודי הגדר שלדעתי הם פחות מהרבה ישובים יותר עורפיים וזה עוול שזועק לשמים ואמרתי את זה בישיבה הקודמת.

יצחק וקנין: אני מוכן לבלוע את זה כדי לא לפגוע בעיר נהריה ולא לפגוע בנתיבות.

מכלוף מיקי זוהר: למה שזה יפגע?

יצחק וקנין: אתה רוצה לעשות תיקון רוחבי.

יצחק וקנין: רשות המסים לא תסכים.

מכלוף מיקי זוהר: מי זו רשות המסים לעזאזל?

מכלוף מיקי זוהר: מי הם?

משה גפני: מיקי.

מכלוף מיקי זוהר: מי הם?

מכלוף מיקי זוהר: הם מנהלים את מדינת ישראל?

מכלוף מיקי זוהר: לא הבנתי.

מכלוף מיקי זוהר: הם פקידים.

מכלוף מיקי זוהר: אנחנו מחליטים.

מכלוף מיקי זוהר: אתם שכחתם את העניין של ההיררכיה במדינת ישראל?

מכלוף מיקי זוהר: אנחנו קובעים ולא רשות המסים.

מכלוף מיקי זוהר: הם פוסקים כאן משהו?

יצחק וקנין: אם תיתן לי לסיים, אתה תבין מה אני אומר.

יצחק וקנין: מה שאתה אומר עכשיו ראוי להתייחסות גדולה מאוד של הוועדה.

יצחק וקנין: אמר את זה היושב ראש.

יצחק וקנין: תוקם אותה ועדה שתדון בכל הדברים שאתה אומר.

יצחק וקנין: ישבו, יחליטו על קריטריונים אחרים, יעשו תיקונים, גם גונן, גם ישובים אחרים עליהם דיברנו שהם מאוד בעייתיים ולדעתי צריך לתקן את הדבר הזה.

יצחק וקנין: גם במעלה יוסף, ישובים עורפיים.

יצחק וקנין: אני אומר לך, שני קילומטרים מהגבול, 2.5 קילומטרים, מקבלים 10 אחוזים.

משה גפני: גם אופקים ונתיבות.

יצחק וקנין: לכן דעתי היא שצריך להצביע על המתווה כפי שהביא אותו היושב ראש.

יצחק וקנין: נצביע עליו ונאשר אותו כדי שיעבור היום בקריאה שנייה ושלישית.

יצחק וקנין: אז לפחות לא נפגע לא בנהריה ולא בנתיבות, ובכל שאר הישובים אנחנו לוקחים עלינו לתקן את התיקון הזה.

יצחק וקנין: אתה חושב שיכול להיות שזרעית תעמוד על 11 אחוזים?

יצחק וקנין: איזה הגיון?

משה גפני: לא, היא לא תהיה 11 אחוזים.

יצחק וקנין: ששתולה תעמוד על 11 אחוזים?

יצחק וקנין: איזה הגיון?

יצחק וקנין: ישוב צמוד גדר.

מכלוף מיקי זוהר: נכון.

יצחק וקנין: לכן, מיקי, קבל את העצות שלנו.

מכלוף מיקי זוהר: אני מבקש שזה יעבור.

מכלוף מיקי זוהר: לא אמרתי שלא.

מכלוף מיקי זוהר: החוק יעבור אבל אני מבקש להצביע על ההסתייגויות שלי.

יצחק וקנין: זה משהו אחר.

מכלוף מיקי זוהר: אני רוצה להצביע על ההסתייגויות שלי.

יצחק וקנין: צריך להצביע.

יפעת שאשא ביטון: זה מה שקורה כשיש פריימריס.

יפעת שאשא ביטון: מאבדים את ההיגיון.

יצחק וקנין: אני לא רוצה שהיום אנחנו נגרום עוול לעיר נהריה ולנתיבות בזה שאנחנו נעכב תוספות.

משה גפני: אני מקבל את העצה הזאת.

משה גפני: זאת עצה נכונה.

מכלוף מיקי זוהר: זו הצעה נוחה.

מכלוף מיקי זוהר: לא נכונה.

משה גפני: סיטואציה לא נוחה לי כי אני משוכנע במאה אחוזים, לא ב-99 אחוזים, ולא בגלל שמישהו שכנע אותי אלא אני מכיר את החוק הזה על בוריו, אנחנו היינו עיוורים כל הזמן לנושא הזה של השמות.

משה גפני: לכן נוצרו עיוותים.

משה גפני: זאת עובדה.

משה גפני: לנהריה נוצר עיוות, לנתיבות נוצר עיוות, ליישובי הגדר נוצר עיוות.

משה גפני: נוצרו עיוותים.

משה גפני: אנחנו מדברים על כך שב-1 בינואר 2019, וזה לא בעוד שנות דור אלא זה ממש בחודשים הקרובים, הכול הולך להשתנות.

משה גפני: המפה הולכת להשתנות גם אם לא נעשה כלום.

משה גפני: אני אומר שאנחנו מקימים צוות כאן ונטפל בכל הדברים האלה והנושאים שהעלית יהיו במרכז העניין הזה.

משה גפני: אתה יכול להצביע, אתה יכול לגרום לי להצביע נגד, אתה יודע שאחר כך אני לא אשן בלילה עוד שבוע.

משה גפני: אם זה נוח לך, בסדר.

משה גפני: אתה נלחמת עבור הישובים האלה במלוא כוחך.

מכלוף מיקי זוהר: אבל נכשלתי בגדול.

משה גפני: לא נכשלת בשום דבר.

יפעת שאשא ביטון: נתיבות מקבלים העלאה.

משה גפני: אני אומר לך שלא יהיה חוק אם ההסתייגויות האלה עוברות בצורה הזאת.

משה גפני: בבקשה, איתן, אם אפשר בקצרה.

משה גפני: הבנו את העיקרון.

משה גפני: אחר כך נשמע התייחסות משפטית להסתייגויות.

איתן ברושי: אדוני היושב ראש, חברי הכנסת, בהמשך לישיבות הקודמות, אני רוצה קודם כל להודות ולחזק את היושב ראש.

איתן ברושי: אל תתישו אותו יותר מדי.

איתן ברושי: אין לנו טוב ממנו, בוודאי לעניין הזה.

איתן ברושי: אני מבקש אדוני היושב ראש והיועצת המשפטית שבהחלטה תופיע הקמת הוועדה.

משה גפני: אי אפשר.

משה גפני: החלטה כן, אבל לא בחוק.

איתן ברושי: יש כאן יועצת משפטית.

איתן ברושי: היא תאמר מה מותר ומה אסור.

משה גפני: אני לא מסכים.

משה גפני: זה לא קשור ליועצת המשפטית.

איתן ברושי: שייאמר כתוספת.

משה גפני: אני אומר את זה בסיכום.

איתן ברושי: שייאמר בסיכום שהוועדה הזאת תקום .

איתן ברושי: תמנה אותה לפני הפגרה ועד סוף הפגרה היא תסיים את עבודתה.

איתן ברושי: כלומר, השאלה של מה אנחנו משנים ב-2019 תהיה ברורה בתום הפגרה כדי שאפשר יהיה לעשות את הדיון הזה.

איתן ברושי: במידה מסוימת יש תחושה אצל האנשים שאם נאשר את נהריה ואת נתיבות, אנחנו מקטינים את העוצמה של הבקשות האחרות.

משה גפני: אמרתי שגם אם לא נעשה כלום, בינואר 2019 המפה הולכת להשתנות.

איתן ברושי: ממך למדתי שאין דבר כזה שלא עושים כלום.

איתן ברושי: אם לא היינו עושים כלום, לא היינו כאן.

איתן ברושי: באנו לעשות ולכן צריך להקדים תרופה למכה.

איתן ברושי: יושבים כאן חברים מעין גדי, מצפה שלם, שהבטחנו להם, ולהבות הבשן וגונן שלא עשו כל עוול וירדו מ-11 ל-7.

יפעת שאשא ביטון: בסוף כל המדינה תהיה בהטבות מס ואז לא נבין היכן העדיפות.

יפעת שאשא ביטון: כך זה נראה כאן.

משה גפני: כל עוד שאני כאן, זה לא יהיה.

יפעת שאשא ביטון: לא יודעת.

יפעת שאשא ביטון: אני רואה שאנחנו רק הולכים כל הזמן ומותחים עוד.

משה גפני: לא.

איתן ברושי: אני כן רוצה לחזק את הדברים שחברתי אמרה.

איתן ברושי: בכל זאת, אנחנו רואים עכשיו מה קורה בעוטף עזה.

איתן ברושי: אנחנו יודעים את האיום מלבנון ונהריה היא חלק מזה ונתיבות.

איתן ברושי: אני לא חושב שהממשלה תפתור את כל הבעיות עם החוק של הטבות מס.

איתן ברושי: רק לאחרונה העבירו כסף למצפה רמון, העבירו גם לערים בדרום תקציבים מיוחדים לתעסוקה.

איתן ברושי: צריך להיזהר שהחוק הזה לא יהיה תחליף לכל.

איתן ברושי: הוא קודם כל נועד לחזק ולחזק במובן של גידול וצמיחה בתוספת אוכלוסייה לאורך הגדרות ולא סתם קבעו שקו גדר הוא שני קילומטרים מהגדר.

איתן ברושי: על פי היוזמה שלך, ואני מצטרף אליה, ב-1 בינואר 2019 אנחנו ניתן תוספת למי שצמוד לגדר וכתוב בחוק שני קילומטרים.

איתן ברושי: זה לא כולם.

איתן ברושי: יש הבנה שמי שמאוים במנהרות, במרגמות, יש לו יתרון בנושא הזה על אחרים.

איתן ברושי: עוד לא ראינו שההטבות גברו על כל הפחדים והחששות.

איתן ברושי: לכן אני מחזק את העניין אבל אני רוצה לבקש ממך גם למען כל מי שיושב בחדר הזה ונוספים שביקשו את ההתייחסות שהוועדה תוקם ויהיה לה לוח זמנים והיא תביא את היוזמה שלה לכניסת הכנסת לעבודה אחרי הפגרה, ולהביא את זה לפני כניסת הכללים של 2019.

משה גפני: תודה רבה.

משה גפני: יפעת שאשא ביטון, בבקשה.

יפעת שאשא ביטון: תודה רבה כבוד היושב ראש.

יפעת שאשא ביטון: אני לא ארחיב יותר מדי.

יפעת שאשא ביטון: אני מצטרפת לדברים של חבר הכנסת וקנין.

יפעת שאשא ביטון: אני חושבת שאנחנו מפספסים כאן.

יפעת שאשא ביטון: חברי הכנסת לא מבינים שככל שאנחנו נמשוך ונמתח את החבל, בסוף הוא ייקרע ולא נקבל כלום.

יפעת שאשא ביטון: השאלה היא איך אנחנו קודם כל מתקנים את העיוותים שכבר עכשיו נמצאים על השולחן.

יפעת שאשא ביטון: אני מקבל את עמדת היושב ראש.

יפעת שאשא ביטון: אחר כך צריך לשבת, להקים ועדה לאותם עיוותים באמת.

יפעת שאשא ביטון: לא שפתאום כל מדינת ישראל הופכת להיות חלק מהטבות המס אלא קח את הישובים כמו להבות, גונן, כפר ורדים.

יפעת שאשא ביטון: מדברים על פריפריה.

יפעת שאשא ביטון: הסיפור הפריפריאלי חייב להיות פקטור מאוד מאוד משמעותי לצד העניין הביטחוני, אם אנחנו באמת רוצים לעשות צדק עם האנשים שם.

יפעת שאשא ביטון: לכן אני מקבלת את ההצעה שלך.

יפעת שאשא ביטון: צריך להצביע על מה שהבאת ולהקים ועדה כדי לקדם את הדברים האחרים.

משה גפני: תודה רבה.

משה גפני: ראשי הרשויות, בקצרה.

דב ליטבינוף: ראש מועצה אזורית תמר.

דב ליטבינוף: אנחנו דיברנו על שני ישובים.

דב ליטבינוף: מדברים על פריפריה, על שני ישובים שהם הפריפריה של הפריפריה של הפריפריה.

דב ליטבינוף: אני שומע שמדברים על נתיבות, כמה הם רחוקים מסורוקה, אז תבינו כמה עין גדי ומצפה שלם רחוקים מסורוקה.

דב ליטבינוף: דיברנו על שני הישובים הקטנים האלה שנמצאים בחזית המזרחית של מדינת ישראל וגם סובלים מתופעות נוספות כמו הסיפור של הבולענים.

דב ליטבינוף: ביקשנו להכניס אותם.

דב ליטבינוף: אנחנו לא מבקשים להגדיל את האחוזים.

משה גפני: זה לא הנושא.

דב ליטבינוף: אני יודע.

דב ליטבינוף: אני מדבר על הוועדה.

משה גפני: הוועדה לא תעסוק בזה.

דב ליטבינוף: אנחנו לא ביקשנו להגדיל את האחוזים.

דב ליטבינוף: ביקשנו להישאר גם אחרי 2018 כהוראת קבע ולא כהוראת שעה.

משה גפני: הנושא לא עומד על סדר היום.

משה גפני: הנושא שלכם, אנחנו דיברנו על זה ואיתן היה בעניין ואתם הייתם בעניין.

משה גפני: נצטרך להמשיך לדון.

משה גפני: אנחנו לא יכולים להכניס את זה לוועדה כי אחרת אנחנו עושים סתם ועדה שתדבר על כל הדברים בעולם.

משה גפני: בכם צריך לטפל ספציפית ולא הזניחו אתכם, גם עכשיו בהחלטת הממשלה ואתה יודע את זה.

דב ליטבינוף: לא.

דב ליטבינוף: בהחלטת הממשלה נושא הקלות המס לא הופיע.

משה גפני: אמרתי לך, הטבות המס לא מתאימות לעניין הזה.

משה גפני: אני יכול לשבת כאן ולהיות נחמד עם כולם.

משה גפני: צרי להיות אמיתי.

משה גפני: אתם צריכים להיכנס וחייבים להיכנס למסגרת אחרת, מסגרת שתיתן לכם את הפיצוי על מה שקורה אצלכם.

משה גפני: בסדר, העלית את הדברים ואנחנו לא מתעלמים מהעניין הזה.

יורם ישראלי: אני אומר דבר אחד.

יורם ישראלי: כל עוד שהיו קריטריונים ברורים, לא פתחנו פה על אף העיוותים ולא צפצפנו.

יורם ישראלי: לא יכול להיות שמיקי מציע כאן הצעה ליישובי שדות נגב ומרחבים כשהם בדיוק כמו תושבי עברון, בדיוק אותם נתונים וההבדל היחיד הוא בזהות הפוליטית של ראשי המועצות שם.

יורם ישראלי: זה הכול.

יורם ישראלי: לא יכולה להיות הצעה שעולה כאן על השולחן שמזכירים את שדות נגב ולא מזכירים את מטה אשר.

יורם ישראלי: אני אומר לך שאם לא תקום ועדה, ואני לא מאיים.

יורם ישראלי: שלחנו מכתב ואתה מבין מה שנאמר, רווח והצלה יהיה לנו ממקום אחר.

משה גפני: אין בעיה.

משה גפני: אנחנו שלמים עם החקיקה הזאת.

משה גפני: אני לא יודע מה יעבור כאן אבל מה שיעבור כאן, אנחנו שלמים אתו.

יורם ישראלי: אני לא נגד נהריה.

יורם ישראלי: זה נכון שבנהריה יהיו 12 אחוזים ו-204 ובעברון יהיו 7 אחוזים ו-132?

מוסי רז: זה עיוות.

מוסי רז: דיברנו על זה.

משה גפני: דיברנו על העניין הה.

יורם ישראלי: אבל אני בעד נהריה.

משה גפני: אתם אנשים אמיצים, אבל אתם בעד נהריה.

משה גפני: אני אמרתי שלא?

יורם ישראלי: אבל אל תשכח את האחרים.

קריאה: 40 ישובים קיבלו.

משה גפני: אני רק יכול לומר לך שהחוק הזה התקבל כבר לפני שנתיים.

יורם ישראלי: מה פתאום?

יורם ישראלי: בנובמבר 2015.

יורם ישראלי: עוד מעט שלוש שנים.

משה גפני: כמעט שלוש שנים.

יורם ישראלי: לא ערערנו.

יורם ישראלי: כיבדנו אותך.

משה גפני: בסדר.

משה גפני: יש תיקון שאנחנו עושים אותו ואנחנו אומרים שיהיו תיקונים שלא תהיה ברירה ואנחנו נהיה מוכרחים לעשות בחודשים הקרובים.

יורם ישראלי: אבל שתהיה מידתיות.

סיון יחיאלי: אדוני היושב ראש, אני רוצה להגיד לך משהו.

סיון יחיאלי: ראש מועצת כפר ורדים, יושב ראש פורום ישובים.

משה גפני: אחד המקומות היפים בארץ.

סיון יחיאלי: תודה.

יפעת שאשא ביטון: והיחיד שנפלט מהמפה.

משה גפני: מה לעשות.

משה גפני: את יודעת שאני אוהב את הישוב הזה.

משה גפני: אני עשיתי כל מאמץ להכניס אותו אבל אני יכול?

יפעת שאשא ביטון: הם לא כבשה שחורה.

יפעת שאשא ביטון: הכניסו 200 ישובים ופלטו רק ישוב אחד.

משה גפני: תסתכלי על הקילומטרים.

משה גפני: מה אני יכול לעשות?

סיון יחיאלי: זה באמת סוג של תיאטרון אבסורד.

סיון יחיאלי: בתחילת החקיקה הזאת בא בועז סופר עם איזשהו מודל שאני לא הסכמתי אתו וטענתי כל הזמן שהוא לא טוב.

סיון יחיאלי: אמרתי שאנחנו עושים תחרות פנימית וקניבליזציה.

סיון יחיאלי: זה מתממש לנגד עינינו.

סיון יחיאלי: אתה רואה את התחרות הפנימית והקניבליזציה ואז מיקי זוהר עושה את תפקידו היטב והוא נאמן של אנשי הליכוד בדרום, הולך ותופר קריטריון.

סיון יחיאלי: מיקי, זו מתפרה.

מכלוף מיקי זוהר: הוא נלחם גם על יישובי הגדר בצפון.

סיון יחיאלי: דואג גם ליישובי הגדר בצפון וגם עוזר לי אבל זה לא משנה.

משה גפני: הוא דרש שיהיו שני אחוזים.

סיון יחיאלי: בסוף העסק לא עובד נכון.

מכלוף מיקי זוהר: תגיש מועמדות ותבוא להיות חבר כנסת ותתקן את העסק הזה.

מכלוף מיקי זוהר: אתה יודע יותר טוב מכולם, לא?

סיון יחיאלי: יש לנו ליקוי מאורות כאן וליקוי המאורות קודם כל מתחיל - - -

מכלוף מיקי זוהר: אל תחלק לי ציונים.

סיון יחיאלי: אני לא מחלק לך ציונים.

סיון יחיאלי: אני לא מדבר עליך.

מכלוף מיקי זוהר: עזוב את העבודה הפרלמנטרית שלי בשקט.

סיון יחיאלי: אני אומר דבר פשוט.

סיון יחיאלי: לא יכול להיות שכל פעם כאשר מוצאים איזה עיוות, מוסיפים אחוזים.

סיון יחיאלי: תוספת האחוזים הזאת היא תקלה.

סיון יחיאלי: צריך לקבוע תקרה.

סיון יחיאלי: מה אתה עושה היום?

סיון יחיאלי: אתה רוצה להוציא עכשיו אחוז ליישובי הגדר.

סיון יחיאלי: גם יישובי הגדר שהיום מקבלים הרבה, ויש כמה כאלה, גם הם יקבלו עוד אחוז.

סיון יחיאלי: אז השארת את הבעיה.

סיון יחיאלי: השארת את הפער ביניהם.

משה גפני: מסכים.

סיון יחיאלי: אתם לא יכולים לבוא ולחוקק עוד פעם תוספת.

סיון יחיאלי: צריך לחוקק תקרה ואומרים שמי שנמצא ליד הגדר, לא יקבל פחות מ-12 אחוזים.

סיון יחיאלי: גמרנו.

סיון יחיאלי: יקבל 12 אחוזים ומאותו רגע לא מדברים על זה יותר.

סיון יחיאלי: מה שקרה, זה כך.

סיון יחיאלי: בועז בזמנו - - -

משה גפני: תעשה לי טובה.

משה גפני: אני חלש בהיסטוריה.

משה גפני: איך הגעת לבועז עכשיו?

סיון יחיאלי: אני אומר לך למה הגעתי לבועז.

סיון יחיאלי: כי מה שקרה זה שלקחו קבוצה של קריטריונים שהם כאילו רלוונטיים ובעצם רק אחד מתוכם כל פעם הוא רלוונטי.

סיון יחיאלי: אז קבוצת השבים שם היא קבוצה שמתחרה על דברים שהם לא מבינים אותם.

סיון יחיאלי: הם לא מבינים למה זרעית צריכה לקבל פחות מישוב אחר ואתה יודע למה היא מקבלת את זה?

סיון יחיאלי: כי דחפו לשם סוציו אקונומי, כי רשות המסים רצתה שמי שאין לו שיניים, יקבל הרבה אגוזים, ומי שיש לו שיניים, לא יקבל אגוזים בכלל.

משה גפני: אני יכול לומר את כל הנאום שלך בלי להחסיר אות אחת ממה שאתה הולך לומר.

משה גפני: כבר אמרת את זה, ואלה דברי טעם.

סיון יחיאלי: אני אומר דבר אחרון.

סיון יחיאלי: מיקי רוצה להשיג את ההישג שלו - - -

משה גפני: אל תדבר אתו.

משה גפני: דבר אתי.

סיון יחיאלי: רוצים להשיג הישג מסוים בדרום, צודקים.

סיון יחיאלי: צריך לקבוע תקרה או רצפה.

סיון יחיאלי: אז הישובים בדרום יקבלו לא פחות מזה והישובים בצפון יקבלו לא פחות מזה וגמרנו את כל זה.

משה גפני: תודה רבה.

מאיר מסטאי: תת-אלוף במילואים, יושב ראש "הגיע זמן גליל".

מאיר מסטאי: זאת הפעם השלישית שאני מדבר כאן בוועדה.

מאיר מסטאי: כל פעם אנחנו מציגים קריטריונים כי זה מה שהאוצר אוהב וגם אתם.

מאיר מסטאי: ההצעה הראשונה שלנו היא להכיר במדד הפריפריאלי 1 ו-2.

מאיר מסטאי: שנית, הגליל העליון.

מאיר מסטאי: דיברתם כאן על נתיבות ואופקים, אפשר לנסוע לתל אביב הלוך-חזור פעמיים ולא להגיע לגליל העליון.

מאיר מסטאי: מקריית שמונה ומהקיבוצים, אלה 40 דקות לבית חולים.

מאיר מסטאי: לגבי ההצעה הראשונה, לא קיבלנו עליה תשובה.

מאיר מסטאי: ההצעה השנייה שלנו לצורך העניין היא לקחת את המדד הפריפריאלי ולהעלות אותו ל-60 אחוזים בנקודות שלו.

מאיר מסטאי: גם לזה אנחנו לא מקבלים תשובה.

מאיר מסטאי: כבוד היושב ראש, אנחנו כל פעם מציעים הצעות לשינוי הקריטריונים ולא מקבלים תשובות מאף אחד.

מאיר מסטאי: בסך הכול 700,000 שקלים לשני קיבוצים שאנחנו רואים את הגוויעה שלהם ואת חוסר ההתיישבות וגם הוועדה שתקום, היא מאוחרת.

מאיר מסטאי: אנחנו לא מקבלים תשובות.

משה גפני: אתם מקבלים תשובות אבל אתם לא מקבלים את התשובות.

מאיר מסטאי: כבוד היושב ראש, מה הפתרון?

מאיר מסטאי: תגידו לנו אתם מה הפתרון.

משה גפני: תודה.

משה גפני: שמעון גואטה, אחרון הדוברים.

שמעון גואטה: כבוד היושב ראש, קודם כל, ישבתי לפני כן עם חבר הכנסת איציק וקנין ואני יודע שהולכת לקום ועדה והוועדה תתקן את כל העיוותים לכל הישובים 4 ו-9.

שמעון גואטה: על זה תודה רבה.

שמעון גואטה: דבר שני, יישובי הגדר.

שמעון גואטה: אני רוצה לומר לכבוד היושב ראש תודה רבה בגין התוצאה אליה הגענו.

משה גפני: תודה רבה.

משה גפני: בבקשה, הממשלה.

אלישבע לסרי: משרד המשפטים.

אלישבע לסרי: אני רוצה להתייחס להסתייגויות שהועלו כאן.

אלישבע לסרי: עמדת משרד המשפטים היא כי הטבות המס צריכות להינתן בהתבסס על קריטריונים מקצועיים בלבד וזאת בהתאם לפסיקת בג"ץ בנושא.

אלישבע לסרי: אי מתן הטבות המס בהתבסס על הקריטריונים האלה, יכול לעלות במישור השוויון.

אלישבע לסרי: זה בהתייחס להסתייגויות שהועלו כאן על ידי חבר הכנסת זוהר.

משה גפני: אתם מתנגדים לזה.

מכלוף מיקי זוהר: משרד המשפטים מתנגד?

מכלוף מיקי זוהר: אוי ואבוי.

משה גפני: אני רואה שכל הממשלה מפחדת ממך.

משה גפני: את יכולה להגיד אם אתם מתנגדים או לא? רק את המילה הזאת.

אלישבע לסרי: ככל שלא מדובר בקריטריונים מקצועיים, זה מעלה קושי.

מכלוף מיקי זוהר: את קראת את הקריטריון?

מכלוף מיקי זוהר: היה בו משהו לא מקצועי?

אלישבע לסרי: אני אומרת את עמדת המשרד.

אלישבע לסרי: מדובר בקריטריונים מקצועיים.

מכלוף מיקי זוהר: מי הזמין אתכם לבוא לומר את זה?

מכלוף מיקי זוהר: מישהו קרא לכם לבוא?

מכלוף מיקי זוהר: הרימו טלפון למשרד המשפטים לבוא ולומר את זה?

משה גפני: לא.

משה גפני: אני לא הרמתי טלפון.

מכלוף מיקי זוהר: בושה וחרפה.

משה גפני: סתם אתה אומר.

משה גפני: היא הייתה גם בדיון הקודם.

נטליה מירנצ'וב: אני רוצה להמשיך בקו של אלישבע.

נטליה מירנצ'וב: לוקחים את שם הישוב ואחר כך מתאימים לו קריטריון, אין לנו שום הצדקה למה 30,000 או 35,000 תושבים יותר טוב מ-34,000.

נטליה מירנצ'וב: אנחנו לא יודעים להגן על זה.

נטליה מירנצ'וב: אנחנו לא יודעים להסביר למה דרום יותר טוב מהצפון.

מכלוף מיקי זוהר: איפה את רוצה להגן על זה?

איתן ברושי: גפני, שכל הדברים יעלו לוועדה.

איתן ברושי: גם מה שמיקי אומר.

משה גפני: אני בעד.

משה גפני: אלה יהיו הדיונים הראשונים.

משה גפני: יש דברים שהוא אומר שהם נכונים.

משה גפני: אם זה עולה כאן – אין חוק.

משה גפני: אני פשוט לוקח את החוק והולך הביתה.

איתן ברושי: גם יישובי הגדר לא עולים.

נטליה מירנצ'וב: מה שמאוד חשוב לנו ומירי תתייחס לנושא התחולה.

מכלוף מיקי זוהר: אין שום בעיה להעביר את ההסתייגויות.

מכלוף מיקי זוהר: אם אני לא אעביר אותן כאן, אני אעביר אותן במליאה.

מירי סביון: בהצעת החוק יש שני חלקים.

מירי סביון: חלק אחד נוגע לקריטריונים והחלק השני נוגע לתחולה.

מירי סביון: לגבי הקריטריונים, אני חושבת שהדברים באופן כללי נאמרו.

מירי סביון: מה שכן חשוב לי לומר כעמדה שלנו זה שנוסח ההצעה מבחינת הקריטריונים, כפי שהובא כרגע, בסופו של דבר הוא נוסח שמבחינתנו יהיה אפשר להסתדר אתו.

מירי סביון: מה שבלתי אפשרי מבחינתנו ליישם זה הנושא של התחולה.

מירי סביון: חשוב לי לשים את הדברים בצורה מאוד ברורה דווקא על שולחן הוועדה הזאת.

משה גפני: על מה את מדברת?

משה גפני: אני כבר הצלחתי להתבלבל.

מירי סביון: על התחולה.

שגית אפיק: התיקון של נהריה ונתיבות כפי שהוא מופיע בכחול וביחד עם התוספת של ישובים צמודי גדר, רשות המסים אומרת שזה ניסוח שהם עומדים מאחוריו ויודעים להתמודד אתו.

מירי סביון: יכולים להתמודד אתו.

מירי סביון: מה שאנחנו לא יכולים להתמודד אתו או שיכול לגרום לנזק מאוד גדול זה הנושא של התחולה.

מירי סביון: חשוב לי להסביר ולנמק ולשים את הדברים כאן על השולחן כדי שכל מי שמקבל את ההחלטה, יבין את הדברים.

מכלוף מיקי זוהר: תחולה מ-2003, אפשר?

קריאה: אנחנו מסתפקים מ-2017.

משה גפני: מירי, אל תשימי לב.

משה גפני: תגידי את האמת שלך.

מירי סביון: תמיד.

מירי סביון: אנחנו נמצאים כרגע באמצע שנת 2018.

איתן ברושי: אנחנו מבקשים התייעצות סיעתית אחרי שתוצג ההצעה.

משה גפני: אין בעיה.

משה גפני: אני לא במתח.

איתן ברושי: אנחנו שומרים על גפני.

משה גפני: לא שומרים על גפני.

משה גפני: לגפני אין כאן שום דבר.

משה גפני: בני ברק לא נמצאת ברשימה.

משה גפני: אין לי שום חרדי אחד.

מכלוף מיקי זוהר: אני הולך לוועדת הכנסת.

מכלוף מיקי זוהר: אני מבקש לקרוא לי להצבעות.

משה גפני: בסדר.

מכלוף מיקי זוהר: אני רוצה להיות כאן ב-אקשן, כשיש הצבעות.

משה גפני: בסדר, אבל כשיש דברים שנוגעים אלי, חכה לי.

מכלוף מיקי זוהר: יש כמה נושאים של כולם.

מירי סביון: התפקיד של רשות המסים, רשות המסים היא גוף מבצע והתפקיד שלנו הוא לגבות מסים לפי מה שהמחוקק יקבע.

מירי סביון: במקרה הזה חקיקה רטרואקטיבית מתחילת שנת 2018 היא חקיקה לא ישימה.

מירי סביון: אנחנו בתחילת השנה מודיעים לכל מי שרלוונטי, גם לאנשים וגם למעסיקים, שזה חישוב המס שצריך להיות.

מירי סביון: אם אנחנו עושים את החקיקה הזאת במהלך השנה, המשמעות שלה בלגן מאוד גדול אצל המעסיקים שיצטרכו להחזיר חלקם כספים באמצע השנה וייווצרו להם קשיים תזרימיים עד שיקבלו בחזרה מאתנו.

מירי סביון: עבודה רבה נוספת, בלבול אצל הרבה מאוד, אצל עשרות אלפי תושבים, אזרחים של המדינה.

מירי סביון: גם המשרדים שלנו יצטרכו להתמודד עם כמויות של פניות שיפגעו גם בשירות אבל גם באכיפה.

מירי סביון: זה אומר שאם אנחנו, ממצב שבו אנחנו יכולים לבקר במידה סבירה את מתן ההטבות רק למי שמגיע ועד כמה שניתן לעצור זיופים שקורים בדברים האלה, צריך לקחת בחשבון שאם כרגע ייווספו עשרות אלפי פניות למרדי מס הכנסה שמרוכזים באזורי פריפריה, אנחנו לא נוכל לפקח בצורה טובה, אם יהיו לנו הרבה מאוד פניות רטרואקטיביות.

מירי סביון: זה אומר שיכול להיות שייכנסו יותר אנשים גם סביב הנושא של זיופים ואכיפה וזה עלול לגרום למצב שבו העלות של החוק תהיה יותר גבוהה כאשר כרגע אנחנו לא יכולים להעריך אותה מכיוון שחלק גדול מכוח האדם שלנו יצטרך לתת את השירות לעשרות אלפי אנשים שנוספו עכשיו להטבות.

מירי סביון: לכן, אם אתם רוצים שאנחנו נוכל בצורה טובה ליישם את החקיקה שהוועדה זו מחליטה עליה והכנסת מחוקקת, אנחנו מבקשים, כדי שנוכל להיות גוף מבצע טוב ויעיל, שתעבירו את התחולה לכל הסעיפים הרלוונטיים החל משנת 2019.

משה גפני: תודה רבה.

משה גפני: אני רוצה להעיר על הדבר הזה.

יצחק וקנין: יש לי שאלה מאוד חשובה בהתייחס למה שהיא אמרה.

יצחק וקנין: אני שואל את רשות המסים.

יצחק וקנין: נאמר שהתחולה תהיה מהיום של החקיקה, לא רטרואקטיבית, גם עם זה לא תוכלו להתמודד?

משה גפני: לפי דבריהם זה עוד יותר גרוע.

משה גפני: מס הכנסה עובד על פי החישוב השנתי.

משה גפני: העניין שקרה עם נהריה, לא קרה ב-2018 אלא הוא קרה קודם.

משה גפני: הדרום קיבל והצפון לא קיבל.

משה גפני: זו תמונת המצב.

משה גפני: זאת אומרת, אם אנחנו באים ואנחנו אומרים, היינו צריכים ללכת לשנה אחרת מאז נחקק החוק ונגרם להם עוול.

משה גפני: אנחנו אומרים, לא, אנחנו אומרים שזאת שנת המס ואנחנו מדברים על שנת המס.

משה גפני: כך העברנו את זה בראשונה.

משה גפני: את יודעת מה?

משה גפני: אני כבר לא יודע מה מותר לי לומר ומה לא אבל כך סיכמתי עם אחד מהדרגים הבכירים ביותר אצלכם במשרד.

משה גפני: לא זזתי בחוק של הטבות המס, לא בחוק המקורי ולא בחוק הנוכחי.

משה גפני: לא זזתי מילימטר בלי לדבר אתכם.

משה גפני: אז אתכם, זה לא חייב להיות בדרג הזה, זה יכול להיות בדרג אחר, אבל לא זזתי בלי זה.

משה גפני: אני אפילו לא רוצה לדבר על טלפונים שהיו לראש העיר בנתיבות ולראש העיר, טוב, אני לא רוצה לומר.

משה גפני: לא רלוונטי.

יוליה מלינובסקי: הטענה שאתם לא יכולים לעבוד, היא לא טענה רלוונטית.

משה גפני: מס הכנסה, זה שנתי.

משה גפני: כמה כסף עולות ההסתייגויות?

מירי סביון: איזה מהן?

משה גפני: כולן.

שגית אפיק: מיקי זוהר הציג שלוש הסתייגויות.

שגית אפיק: הראשונה, רשות מקומית שמונה 30,000 תושבים תקבל הטבה נוספת בתקרה של 30,000 שקלים וסך התקרה לא יעלה על 234,000 שקלים.

שגית אפיק: לפי מה ששלחתם לי, בין 10 ל-20 מיליון שקלים.

מירי סביון: זה רק אם אנחנו נשארים בנגב.

מירי סביון: אם מרחיבים את זה לפריפריות אחרות, אנחנו לא בדקנו, זה יכול להתפרס לצפון.

שגית אפיק: הגדרה של ישוב מעורב.

שגית אפיק: אגב, הוא צריך לומר מה היחס.

מירי סביון: הגדרה של ישוב מעורב, הבעיות הן מכאן והלאה.

שגית אפיק: משפטית כל הקריטריונים שהוא הציג הם קריטריונים שלא יכולים לעמוד משפטית.

שגית אפיק: אני הסברתי את זה.

מירי סביון: מעבר למשפטית שהסברת מצוין, גם ישוב מעורב, אין הגדרה כזאת.

מירי סביון: מה זה ישוב מעורב, שיש בו 100 משפחות יהודיות ושתיים ערביות?

שגית אפיק: נכון, הוא צריך לומר את היחס בין האוכלוסיות.

משה גפני: נדלג על זה עכשיו.

משה גפני: זה יהיה בוועדה.

שגית אפיק: כמה העלות של זה?

מירי סביון: בכל מקרה, אנחנו יכולים להגיע גם ל-100 מיליון שקלים, אם הבנו נכון את ההגדרה ולא בטוח שהבנו טוב את ההגדרה.

מירי סביון: זה יכול להיות גם יותר מזה.

יוליה מלינובסקי: יש לי הרגשה שהם לוקחים מספרים מהאוויר.

משה גפני: היינו צריכים לעשות את הישוב המעורב בעת חקיקת החוק והתנגדנו כולנו.

משה גפני: אמרנו שזה לא קריטריון לכאן.

איתן ברושי: גפני, תנסח את ההחלטה.

איתן ברושי: אנחנו רוצים התייעצות סיעתית ולסכם.

שגית אפיק: הסתייגות בקשר להגדרה חדשה של ישוב שאינו עירוני בנגב, שזאת תוספת של 3 אחוזים.

שגית אפיק: זאת אפליה גם ביחס לישובים בצפון וגם ביחס לישובים בדרום.

שגית אפיק: תגידי את העלות.

מירי סביון: אני אומרת שוב שהעלות, בהנחה שזה נשאר בנגב, וכמו שאמרת, אנחנו לא יודעים להסביר מה ההבדל בין הנגב לשאר האזורים הפריפריאליים, אנחנו מגיעים בין 40 ל-60 מיליון שקלים.

משה גפני: אני אסכם.

איתן ברושי: אפשר להקריא את הצעת ההחלטה?

משה גפני: כן.

משה גפני: תקריאי.

שגית אפיק: נקריא את החוק כמו שהוא מוצע כרגע.

שגית אפיק: אני אקריא מהכחול ואני אומר את השינויים שאתם מבקשים להכניס.

שגית אפיק: תיקון סעיף 11 בפקודת מס הכנסה (להלן – הפקודה), סעיף 11 –

שגית אפיק: בהגדרה "ישוב מוטב", בפסקה (2), במקום "מ-75,000" יבוא "מ-85,000".

שגית אפיק: זה מספר התושבים שמזכה בכניסה לחוק הטבות המס.

בנגב" יבוא: ""ישוב עירוני סמוך לגבול עימות בצפון" – עירייה או מועצה מקומית, למעט מועצה אזורית, המשויכת לאשכול 6 או לאשכול נמוך יותר במדרג החברתי-כלכלי, המשתייכת למחוז הצפון כפי שנקבע בהודעה על חלוקת שטח המדינה למחוזות ונפות ותיאורי גבולותיהם לפי סעיף 3 לפקודת סדרי השלטון והמשפט, התש"ח-1948, ושדירות המגורים בתחומה, כולן או חלקן, שוכנות עד 9 קילומטרים מגבול ישראל עם לבנון, והכול בקו אווירי, ובלבד שאינה ישוב צמוד לגבול עימות בצפון".

בנגב" יבוא: זו הגדרה חדשה לישוב עירוני שנמצא בתוך תשעת הקילומטרים בצפון.

בנגב" יבוא: כיום יש הגדרה לישוב עירוני בדרום ויש הגדרה לישוב עירוני שנמצא בתוך שני הקילומטרים בצמידות לקו עימות.

איתן ברושי: לגדר.

שגית אפיק: כן.

קריאה: ההגדרה היא בין שתיים לתשע.

שגית אפיק: ההגדרה היא בין שתיים לתשע.

ג'קי סבג: איפה נהריה הייתה?

איתן ברושי: במקום לומר לו תודה, אתה מעיר לו.

שגית אפיק: לישוב העירוני הזה, אני אקריא עכשיו בעמוד השני את פסקה (א1), מה הזכאות שלו.

שגית אפיק: (א1) מי שהיה במשך כל שנת המס תושב בישוב מוטב שהוא ישוב עירוני סמוך לגבול עימות בצפון, ייווסף לזיכוי ממס שהוא זכאי לו פי פסקאות (1) עד (3), לפי העניין, שיעור של 2 אחוזים מהכנסתו החייבת מיגיעה אישית, ולתקרת ההכנסה ייווסף סכום נוסף על הסכום הקבוע בפסקאות (1) עד (3), לפי העניין, של 42,000 שקלים חדשים".

שגית אפיק: כלומר, אותו ישוב עירוני שהוועדה קיבלה את הקריטריון הזה כקריטריון כזה שהוא ישוב שנותן שירותים לסביבתו ולכן צריך להיטיב עמו מעבר לישוב רגיל, יקבל תוספת של 2 אחוזים ותוספת לתקרה של 42,000 שקלים חדשים ובלבד שהוא נמצא בין 2 ל-9 קילומטרים.

שגית אפיק: כתוצאה משינוי בהגדרות ובקריטריונים של מדד הפריפריאליות יש כאן תיקון של עיוות ביחס לניקוד.

שגית אפיק: זה תיקון שמייצר שינוי בעיקר בדרום.

שגית אפיק: לגבי מי שיש לו מדד פריפריאליות 4.

שגית אפיק: בפסקת משנה (א), הסיפה החל במילים ואולם אם הישוב" - תימחק.

שגית אפיק: זו הסיפה של 42,000.

שגית אפיק: מיקי זוהר ביקש להוריד את זה.

איתן ברושי: איפה זה כתוב?

משה גפני: לא מורידים.

שגית אפיק: אם כן, משאירים את התוספת של 42,000.

משה גפני: כן.

שגית אפיק: אם כן, זה נמחק מהכחול.

משה גפני: כן.

משה גפני: למה להוריד?

שגית אפיק: כי בישיבה לפני הקריאה הראשונה הוא ביקש להשמיט.

משה גפני: אני מוסיף.

משה גפני: נזק אני לא הולך לעשות.

שגית אפיק: אני מוחקת את (2)(א) שנמצא אצלכם בכחול.

משה גפני: כן.

משה גפני: להשאיר את זה, את ה-42,000.

איתן ברושי: כמה עולה הסעיף הזה?

משה גפני: לא.

משה גפני: כבר ביררנו.

מירי סביון: 5 מיליון שקלים.

איתן ברושי: לא, הסעיף בשלמותו כפי שאנחנו הולכים לאשר.

מירי סביון: כל ההטבות?

מירי סביון: כל החקיקה?

מירי סביון: סדר גודל של 60 מיליון בשנה, אבל מה שאמרתי, ואני חוזרת כי חשוב לי להדגיש את זה, שאם אנחנו מדברים על יישום משנת 2018, החל מ-2018, כתוצאה מהעומס- - -

משה גפני: את זה אמרת.

מירי סביון: חשוב לי לשים את הדברים כאן.

משה גפני: הצגת את עמדתך.

מירי סביון: חשבתי שאולי לא הייתי מספיק ברורה.

משה גפני: לא.

משה גפני: בטוב טעם ודעת.

משה גפני: הצגת את עמדתך.

משה גפני: אני לא עושה את זה על דעת עצמי ואני מסכים.

יוליה מלינובסקי: כל דבר שאנחנו מבקשים, אתם קודם כל אומרים לא כי אתם לא רוצים בוכלטריה ועומס.

משה גפני: אני שמעתי צליל של אי שביעות רצון מרשות המסים?

יוליה מלינובסקי: כן.

יוליה מלינובסקי: ממש.

יוליה מלינובסקי: זו המנגינה הקבועה שאנחנו שומעים.

משה גפני: לא.

משה גפני: דווקא הסתדרתי אתם.

שגית אפיק: תוספת חדשה שביקשתם להוסיף ביחס לנוסח שבכחול, זה לא מופיע לכם, אני אקריא אותה.

שגית אפיק: זה לגבי ישובים צמודים לגבול עימות בצפון.

שגית אפיק: אלה ישובים שדירות המגורים בתחומם שוכנות עד שני קילומטרים מגבול ישראל עם סוריה או לבנון והכול בקו אווירי.

שגית אפיק: היום לישובים האלה יש תוספת של אחוז אחד בהטבה וסכום נוסף בתקרה של 24,000.

שגית אפיק: אתם ביקשתם להגדיל את האחוז אחד לשני אחוזים לגבי הישובים האלה שנמצאים בתוך שני הקילומטרים.

שגית אפיק: התחילה של התיקון הזה תהיה בשנת 2019.

שגית אפיק: זאת תהיה תוספת של שני אחוזים.

שגית אפיק: התחילה של שני התיקונים הקודמים – זה הסיכום – שהם למעשה ביחס לישוב עירוני סמוך לגבול עימות בצפון, התשעה קילומטרים, והתיקון בניקוד הפריפריאליות יהיה לפי סעיף 2 שבכחול, ואני אקריא אותו.

שגית אפיק: תחילתו של חוק זה ביום י"ד בטבת התשע"ח (1 בינואר 2018).

שגית אפיק: הסיפה - ואולם תחילתו של סעיף 11(ב)(3א)(א) לפקודה, כנוסחו בחוק זה, ביום כ"ד בטבת התשע"ט (1 בינואר 2019) – יורדת מהנוסח.

שגית אפיק: הוא יישאר ביחס לישובים צמודי גבול.

איתן ברושי: לא גבול.

איתן ברושי: גדר.

שגית אפיק: גדר.

משה גפני: אני מבקש לסכם את הדיון.

משה גפני: רבותיי, אני לקחתי על עצמי את הנושא הזה של הטבות המס כאשר ידעתי שבג"ץ הולך לפסול את החוק.

משה גפני: זה היה כבר לפני שלוש שנים.

משה גפני: אני הייתי נאלץ לומר, כמו כולנו, שבג"ץ צודק.

משה גפני: הישוב הזה כן, הישוב הזה לא, הישוב הזה כן, הישוב הזה לא.

משה גפני: כל מי שגר באיזשהו מקום היה אומר את הדברים שלו והכול היו אינטרסים מובהקים.

משה גפני: אז עשינו תיקון שכולם תמכו בו.

משה גפני: כולם, קואליציה ואופוזיציה.

משה גפני: עמדנו בעניין הזה.

משה גפני: היינו עיוורים לשמות הישובים ונוצרו עיוותים.

משה גפני: זאת עובדה.

משה גפני: כאשר אתה עושה חוק גדול עם משמעות גדולה, עם לחצים ענקיים.

משה גפני: שלא תהיה לכם טעות, היו לחצים ענקיים של חברים שלי להכניס ישובים נוספים בצפון ובדרום, מחוץ למפה.

איתן ברושי: וביהודה ושומרון.

משה גפני: וביהודה ושומרון.

משה גפני: לחצים מאנשים בכירים מאוד כאן במדינה.

משה גפני: אמרתי, לא.

משה גפני: אם הם במפה – כן, ואם הם לא במפה – לא.

משה גפני: זה לא מעניין אותי אם ראש המועצה הוא מהמחנה הציוני או ממרצ או חס וחלילה מיהדות התורה.

משה גפני: המציאות הזאת הייתה נר לרגליי כל הזמן עד שהתברר שיש עיוות, בעיקר לגבי נהריה ונתיבות.

משה גפני: יש עיוות.

משה גפני: יש עיוות שאני יכול גם להסביר למה זה קרה אבל זה קרה.

משה גפני: אז באתי לשר האוצר ואמרתי לו שאני מבקש לתקן רק את שני הישובים האלה.

משה גפני: שאל אותי שר האוצר.

משה גפני: אתם יודעים מה?

משה גפני: זה לא בסדר שאני אומר שר האוצר.

משה גפני: שאלו אותי אנשים בכירים האם זה באמת רק נהריה ונתיבות.

משה גפני: הבטחתי באופן חד משמעי שזה ילך רק על נהריה ולנתיבות.

משה גפני: רק עליהן.

משה גפני: יש עוד דברים ולא נוגעים בהם עכשיו.

משה גפני: תוך כדי הדיונים – אנחנו מקיימים את הדיונים הפנימיים אצלנו – התברר שבאמת יישובי גדר במצב שאנחנו נמצאים בו, אחרי שנתקן, יימצאו במצב יותר נמוך מאשר אחרים וזה עוול שאי אפשר לחיות אתו.

משה גפני: חזרתי לאן שחזרתי לשאול.

משה גפני: התחייבתי שאני לא מביא ישובים אחרים אבל במהלך הדיונים היו יישובי גדר.

משה גפני: שאלתי האם אני יכול להוסיף את יישובי הגדר, לפחות בנקודה אחת כדי שהם לא יהיו פחות משום דבר מסביב כולל אלה שיש להם גבוה.

משה גפני: זאת אומרת, לא לעשות אפליה שם.

משה גפני: הסכימו ובתנאי שאת זה אני מביא מה-1 בינואר 2019, מה שאנחנו מביאים עכשיו על פי הסיכום שהיה.

משה גפני: בינתיים – אמרתי את זה כבר כמה פעמים ואני אומר זאת שוב – הולכת להיות בסוף 2018 רעידת אדמה מבחינת הטבות המס.

משה גפני: שלא תהיה טעות.

משה גפני: הוראות שעה מתבטלות, המדד הפריפריאלי הופך להיות משהו אחר, אנחנו ב-2019 נמצאים במקום אחר ונהיה חייבים לתת את הדעת עליו.

משה גפני: אני אומר לכם מראש שאותם הדברים שמיקי זוהר אמר ושאחרים אמרו, אני בכוונה אומר מיקי זוהר כי הוא פגוע ממני ואני רוצה קצת לפייס אותו, אבל אני מדבר על כולם.

משה גפני: אני מדבר על כל הנושאים.

משה גפני: הועלו כאן נושאים והנושאים האלה הם כבדי משקל.

משה גפני: הם הולכים להשתנות.

משה גפני: הם לא הולכים להישאר באותו מקום.

איתן ברושי: היכן תאמר שמקימים את הוועדה והיכן זה יהיה רשום?

משה גפני: בפרוטוקול.

איתן ברושי: בפרוטוקול הוועדה או במליאה?

משה גפני: בוועדה.

משה גפני: גם במליאה אני אומר את זה.

איתן ברושי: שיהיה ברור גם במליאה.

משה גפני: ודאי.

משה גפני: אני אומר כאן איזה דבר שאני לא רוצה לקיים?

משה גפני: אני רוצה לקיים אותו יותר מכל אחד אחר.

איתן ברושי: שתהיה כאן איזו אסמכתה.

משה גפני: אני חוזר ואומר, ואני אומר את זה, אמרתי את זה בישיבה הקודמת, שאם כתוצאה מהשינויים שרוצים לעשות אנחנו נצטרך לעשות כך שאנחנו שמים ישובים שלכל אחד ברור – חוץ מראשי התיבות של הישוב - שכל הקריטריון הוא בוקה ומבולקה, אני פשוט לא אהיה בזה.

משה גפני: לא היה לי שום אינטרס בחוק הזה ואני לא הולך לקלקל לי את החוק.

משה גפני: לקלקל לי, הפירוש הוא שיבוא אלי מישהו, יסתכל לי בעיניים ויאמר לי שהכנסתי קריטריון כזה בגלל שרציתי להכניס את הישוב המסוים הזה והזה.

משה גפני: זה לא יהיה.

משה גפני: יהיו קריטריונים ותהיה ועדה.

משה גפני: אנחנו צריכים לגמור את זה עד ה-1 בינואר 2019.

איתן ברושי: עד סוף הפגרה.

משה גפני: עד עכשיו רק מיקי זוהר היה אחראי על הוועדה ועכשיו גם אתה?

איתן ברושי: אני לא אחראי.

איתן ברושי: אני שותף.

משה גפני: שותף, זה נכון.

משה גפני: על כל פנים, אני מבקש להצביע נגד ההסתייגויות אם תוגשנה כאלה ואני אבקש להצביע בעד החוק כפי שהקריאה אותו היועצת המשפטית של הוועדה.

משה גפני: אפשר ליפול בהצבעות.

משה גפני: בסדר.

טלי פלוסקוב: אני מבקשת התייעצות סיעתית.

משה גפני: בסדר.

איתן ברושי: גם אנחנו.

משה גפני: התייעצות סיעתית לכולם.

משה גפני: חמש דקות.

משה גפני: אני מחדש את הישיבה.

משה גפני: אנחנו מצביעים על ההסתייגויות של מיקי זוהר.

משה גפני: אם הן לא מתקבלות כאן, אתה מעלה אותן למליאה?

מכלוף מיקי זוהר: כן.

משה גפני: אני אוכל לדבר אתך לפני המליאה?

מכלוף מיקי זוהר: אני חושב שכן.

ישי פרלמן: הערה, שיהיה ברור לפני ההצבעה.

ישי פרלמן: מכיוון שלא נמצא מקור תקציבי, אני מזכיר שמדובר בהצעת חוק תקציבית והממשלה מתנגדת, בגלל חוק יסודות התקציב.

שגית אפיק: להצעה עצמה.

שגית אפיק: אתה לא מדבר עכשיו על ההסתייגויות.

ישי פרלמן: גם וגם.

שגית אפיק: מירי לא אמרה קודם שאתם עומדים מאחורי זה מקצועית.

ישי פרלמן: זה שאלה של מקור תקציבי ולא של התנגדות מקצועית או לא מקצועית.

משה גפני: אני חושב שאני לא מצביע.

משה גפני: לא, אני לא מצביע.

יצחק וקנין: אני מציע לכם שאת כל מה שיש לכם להביא בתקופה הקרובה מרשות המסים, קחו את זה ותשקלו.

יצחק וקנין: תשכחו מזה.

ישי פרלמן: זה עניין תקציבי.

יצחק וקנין: אל תעשו מאתנו צחוק.

ישי פרלמן: זאת לא רשות המסים.

ישי פרלמן: זה עניין תקציבי.

ישי פרלמן: זה החוק.

יצחק וקנין: מכירים את התרגילים האלה.

יצחק וקנין: מה אתם עושים תרגילים ברגע האחרון?

יצחק וקנין: אתם מתייעצים ביניכם ואתם עושים תרגילים?

משה גפני: אתם יושבים כאן בישיבה, אתם רואים שאני מסתכסך עם החבר הכי טוב שלי כדי להגן על זה שלא יהיה הרבה כסף ונישאר במה שסיכמנו.

משה גפני: אם אתם משאירים את זה בתקציבי, אני לא מצביע.

שגית אפיק: איליה, איך זה עומד ביחס להחלטת ועדת שרים שתמכה בנוסח?

איליה כץ: אני רק אחדד.

איליה כץ: הנוסח השתנה.

משה גפני: מה השתנה?

יצחק וקנין: מה השתנה בנוסח?

שגית אפיק: ישובים צמודי גדר.

שגית אפיק: זה ל-2019.

שגית אפיק: זה היה בהסכמתכם.

שגית אפיק: שים בצד את הישובים צמודי גדר, איך זה מתיישב עם החלטת ועדת שרים?

שגית אפיק: יש כאן התנגדות של הממשלה כדי להפוך את זה לתקציבית?

איליה כץ: אנחנו נחדד.

משה גפני: אנחנו יכולים להצביע, אבל אם זה תקציבי, את צריכה 50 חברי כנסת במליאה.

משה גפני: אני לא רוצה.

משה גפני: אף אחד לא עושה לי טובה.

איליה כץ: אני אשמח לחדד את הנושא הזה.

איליה כץ: הייתה כאן טענה שהועלתה במהלך הדיונים שצריך לחדד אותה.

איליה כץ: נאמר כאן שכאשר נותנים הטבת מס לישוב מסוים, אף אחד לא נפגע.

איליה כץ: אז לא, יש מישהו שנפגע.

איליה כץ: קופת המדינה נפגעת.

איליה כץ: כל מי שמשלם מסים, זה מגיע על חשבונו.

איליה כץ: כאן יש הצעת חוק שעלותה, כמו שנאמר כאן, כמה עשרות מיליוני שקלים.

איליה כץ: על פי חוק אנחנו חייבים כל עלות נוספת למצוא לה מקור.

איליה כץ: לא נצבע מקור עבור הדבר הזה.

שגית אפיק: צריך מקור רק במידה שהממשלה מתנגדת.

שגית אפיק: האם הממשלה מתנגדת להצעת החוק?

איליה כץ: הממשלה לא נתנה את הסכמתה.

שגית אפיק: הממשלה מתנגדת להצעה?

איליה כץ: לממשלה אסור לתת את הסכמתה.

שגית אפיק: אז הממשלה מתנגדת להצעת החוק.

איליה כץ: היא לא נתנה את הסכמתה.

איליה כץ: זאת ההגדרה.

שגית אפיק: בוועדת שרים שם הייתה תמיכה, אין לזה משמעות?

שגית אפיק: היא לא נתנה את הסכמתה לא בוועדת שרים ולא בכלל.

שגית אפיק: הממשלה מתנגדת להצעת החוק.

שגית אפיק: זה מה שהוא אומר.

שגית אפיק: זו ההגדרה של הצעת חוק תקציבית.

איליה כץ: זאת ההגדרה.

טלי פלוסקוב: זאת פשוט הזיה.

טלי פלוסקוב: אין איך לתאר את זה.

יצחק וקנין: תקשיבו, אני אומר לך תצביע.

יצחק וקנין: שיעשו מה שהם רוצים.

יצחק וקנין: אנחנו נצביע במליאה ואז נראה מה יגבר על מה.

יצחק וקנין: לא יכול להיות שיושבת כאן ועדה ודנה במלוא הרצינות על כל הדילמות וכל הבעיות ובשנייה האחרונה הם אומרים את מה שאומרים.

יצחק וקנין: איזו תוספת תקציבית נוצרה?

יצחק וקנין: כרגע רשות המסים אמרה 60 מיליון שקלים.

יצחק וקנין: זאת התוספת התקציבית ולא משנה מה מלכתחילה.

יצחק וקנין: גם מה שכתוב בכחול, מדובר על כ-52 מיליון שקלים, כ-60 מיליון שקלים לערך.

יצחק וקנין: על זה מדוב.

יצחק וקנין: אני לא מבין אתכם.

יצחק וקנין: ברגע האחרון אתם עושים תרגילים?

יוליה מלינובסקי: אנחנו מצביעים.

יוליה מלינובסקי: אני מבקשים להצביע אדוני היושב ראש.

יצחק וקנין: נכון.

יצחק וקנין: תצביע.

יוליה מלינובסקי: נצביע 51 במליאה וזהו.

יוליה מלינובסקי: נגמר הסיפור.

יצחק וקנין: אני אומר לך תצביע.

יצחק וקנין: זה יעבור בשנייה ובשלישית כמו שאתה מביא את זה כאן.

מכלוף מיקי זוהר: אגב, אני ממש שמח על האמירה של אגף התקציבים.

מכלוף מיקי זוהר: כל הכבוד.

מכלוף מיקי זוהר: הלכת עם אגף התקציבים אדוני היושב ראש, הלכת עם אגף התקציבים גברתי היועצת המשפטית, וקיבלתם במתנה בדיוק את מה שהם עשו.

איתן ברושי: את זה אומר מרכז הקואליציה בוועדה.

מכלוף מיקי זוהר: הלכתם אתם, תישארו אתם.

שגית אפיק: הלכנו עם העניין המשפטי של מה יכול להיכנס ומה לא.

יוסי אדוני: בזמן שאתם מדברים, חיילים מסתובבים בצפון בין הבתים.

יוסי אדוני: אני רוצה להזכיר לכולם.

יוסי אדוני: כל הכבוד לוועדה.

יוסי אדוני: אני חושב שהוועדה צריכה באמת לקבל את מה שאיציק אומר וגפני ולאשר את הדבר הזה אם הממשלה לא רוצה לתת לזרעית ולגורן, אין בעיה.

יוסי אדוני: אנחנו נדע מה לעשות.

משה גפני: תודה רבה.

איתן ברושי: היושב ראש, אנחנו צריכים להצביע פה אחד עם היושב ראש ולהביא את הרוב בכנסת ולהעמיד בפני עובדה.

איתן ברושי: אני פונה גם לחברי מיקי.

איתן ברושי: יתר ההסתייגויות יעלו בוועדה כמו ההסתייגויות של הצפון.

מכלוף מיקי זוהר: אל תצביע נגד ההסתייגויות שלי, ברושי.

מכלוף מיקי זוהר: אני מבקש.

איתן ברושי: אני לא מצביע נגד.

איתן ברושי: אני מצביע עם הצעת היושב ראש.

משה גפני: אני מצביע על ההסתייגות הראשונה שלך.

משה גפני: תגיד על מה מדובר.

משה גפני: אולי נחשוב עוד פעם אחרי שהממשלה מתנגדת.

מכלוף מיקי זוהר: לא, זה בסדר.

מכלוף מיקי זוהר: אתה חייל שלה.

מכלוף מיקי זוהר: חייל של אגף תקציבים.

משה גפני: זה היה רמז על חוק הגיוס שלא קיבלנו?

משה גפני: חוק הלאום.

משה גפני: ממשלה שמתנגדת להטבות המס.

מכלוף מיקי זוהר: אני מנסה להבין מה נדב נתן לך לאכול.

מכלוף מיקי זוהר: הרעילו אותך.

משה גפני: אתה רוצה לדרוך לי על היבלות?

מכלוף מיקי זוהר: זה כמו אישה מוכה.

מכלוף מיקי זוהר: ככל שאתה מכה אותה יותר, יש מקרים כאלה לצערי הרב, זה לא יאומן.

מכלוף מיקי זוהר: אתה פשוט מתכחש למציאות.

מכלוף מיקי זוהר: לך למשטרה ותגיש תלונה.

מכלוף מיקי זוהר: יש מקרים שמכים אותך, מכאיבים לך, פוגעים בכבודך, פוגעים בשמך ואתה ממשיך ללכת אתם.

מכלוף מיקי זוהר: לא ראיתי דבר כזה.

מכלוף מיקי זוהר: זה מזוכיזם.

מכלוף מיקי זוהר: אין לזה הגדרה אחרת.

משה גפני: ההסתייגות.

שגית אפיק: אני אעזור לך.

שגית אפיק: ההסתייגות הראשונה שלך היא לייצר הגדרה של ישוב בנגב.

מכלוף מיקי זוהר: אני לא צריך עזרה.

מכלוף מיקי זוהר: אני אסתדר לבד.

משה גפני: הוא רוצה לומר בעצמו.

מכלוף מיקי זוהר: חבר הכנסת מכלוף מיקי זוהר מציע.

מכלוף מיקי זוהר: בפסקה (1) אחרי פסקת משנה (א) יבוא, אחרי ההגדרה ישוב סמוך לגבול יבוא "ישוב לא עירוני בנגב, ישוב או מועצה אזורית המשתייכת למחוז דרום".

מכלוף מיקי זוהר: בפסקה (2), אחרי פסקה (ב) יבוא "ג".

משנה יבוא: "(ד) מי שהיה במשך כל שנת המס תושב בישוב מוטב שהוא ישוב לא עירוני בנגב יתווסף לזיכוי ממס שהוא זכאי לו בפסקאות (1) עד (3) לפי העניין, שיעור של 3 אחוזים מהכנסתו החייבת מיגיעה אישית".

משה גפני: אני מודיע שאם ההסתייגות שלך לא מתקבלת, זה עולה למליאה אבל אני אומר לך שזה יהיה אחד הדיונים הראשונים שיהיו לקראת 2019 בוועדה אותה אנחנו מקימים.

מכלוף מיקי זוהר: לא התרציתי.

משה גפני: לא משנה.

משה גפני: אני יכול לנסות לפייס אותך?

מכלוף מיקי זוהר: לא.

שגית אפיק: אם ההסתייגות הזאת מתקבלת, היא מאוד בעייתית מבחינה משפטית ומייצרת אפליה וחוסר שוויון.

משה גפני: מי בעד ההסתייגות?

משה גפני: מי נגד?

משה גפני: מי נמנע?

משה גפני: בעד – מיעוט

משה גפני: נמנעים - 3

משה גפני: ההסתייגות לא התקבלה.

משה גפני: הסתייגות שנייה.

מכלוף מיקי זוהר: הסתייגות שנייה.

מכלוף מיקי זוהר: בפסקה (1) אחרי פסקת משנה (א) יבוא (א1).

מכלוף מיקי זוהר: אחרי ההגדרה ישוב סמוך לגבול יבוא: "ישוב עירוני מעורב, עירייה או מועצה מקומית למעט מועצה אזורית שמתגוררת בה אוכלוסייה יהודית וערבית ובלבד שמתגוררים בו יותר מ-35,000 תושבים על פי נתוני הלשכה המרכזית לסטטיסטיקה".

מכלוף מיקי זוהר: בפסקה (2), אחרי פסקת משנה (ב) יבוא "ג".

משנה יבוא: "(ד) מי שהיה במשך כל שנת המס תושב בישוב מוטב שהוא ישוב עירוני מעורב יתווסף לזיכוי ממס שהוא זכאי לו בפסקאות (1) עד (3) לפי העניין שיעור של 2 אחוזים מהכנסתו החייבת מיגיעה אישית ולתקרת ההכנסה יתווסף סכום נוסף על הסכום הקבוע בפסקאות (1) עד (3) לפי העניין של 24,000 שקלים חדשים".

שגית אפיק: אתה יכול לומר מה היחס בין האוכלוסייה היהודית לערבית?

שגית אפיק: כדי שנוכל לכתוב את זה בהגדרה.

מכלוף מיקי זוהר: 20-80.

שגית אפיק: ההסתייגויות האלה תקציביות, נכון?

משה גפני: אצלם הכול תקציבי.

משה גפני: חוץ מזה שגם זה תקציבי, הכול תקציבי אצלם.

יוליה מלינובסקי: גם האוויר אצלם תקציבי.

משה גפני: מי בעד ההסתייגות?

משה גפני: מי נגד?

משה גפני: מי נמנע?

משה גפני: בעד – מיעוט

משה גפני: נמנעים – 3

משה גפני: ההסתייגות לא התקבלה.

מכלוף מיקי זוהר: הסתייגות מספר 3.

מכלוף מיקי זוהר: בפסקה (2) לפני פסקת משנה (א) יבוא (א1).

מכלוף מיקי זוהר: בפסקת משנה (א), בסופה יבוא: "ולרשות המקומית שמתגוררים בה 30,000 תושבים לפחות ייווסף סכום נוסף של 30,000 שקלים חדשים ובלבד שסכום תקרת ההכנסה בשל פסקת משנה זו לא יעלה על 234,000 שקלים חדשים".

משה גפני: מי בעד ההסתייגות?

משה גפני: מי נגד?

משה גפני: מי נמנע?

משה גפני: בעד – מיעוט

משה גפני: נמנעים – 3

משה גפני: ההסתייגות לא התקבלה.

טלי פלוסקוב: אני רוצה להבהיר שההצבעה שלי הייתה אך ורק בגלל ההערה של היועצת המשפטית לפיה הסעיפים האלה הם לא עומדים במבחן המשפטי.

מיכל בירן: ההסתייגות שלנו.

מוסי רז: במרחב לבנון, ישוב שנמצא עד 11 קילומטרים מהגבול, והוא במדד פריפריאלי 1 ו-2 ומרכז החיים הוא עד 9 קילומטרים מהגבול, ייחשב ישוב בקו עימות.

משה גפני: אם ההסתייגות הזו מתקבלת, זו הפרה שלי מול שר האוצר.

מוסי רז: זה לא עובר את ה-5 מיליון שקלים.

משה גפני: הבנתי.

מיכל בירן: אני מצטרפת להסתייגות.

שגית אפיק: גם ההסתייגות הזו לא נסמכת על קריטריון שיש לו אחיזה משפטית בחקיקה כיוון שתשעת הקילומטרים נקבעו בהחלטת ממשלה והם מתייחסים לגבול.

שגית אפיק: אין בחקיקה הזאת לא התייחסות למרכז חיים, אין 11 קילומטרים באף החלטת ממשלה.

שגית אפיק: החוק הזה מבוסס על החלטות ממשלה ביחס לגבולות.

שגית אפיק: תשעה קילומטרים ושני קילומטרים ושבעה קילומטרים בעוטף עזה, זה כתוצאה מהחלטות ממשלה.

שגית אפיק: אין החלטת ממשלה לגבי 11 קילומטרים.

שגית אפיק: לכן גם הקריטריון הזה הוא לא קריטריון ישים.

איתן ברושי: אנחנו כמובן בעד הרעיון הזה אבל אנחנו נגד האיום שכתוצאה מזה ייפגע כאן כל המהלך.

משה גפני: ייפגע.

איתן ברושי: אני אומר שתשאירו אותנו רגע להתייעץ.

משה גפני: בבקשה.

משה גפני: ייפגע.

משה גפני: אני לא אומר את זה כאיום.

משה גפני: אני לא יכול להיות שקרן ולעמוד מול שר האוצר ולומר לו שהתווספו עוד דברים.

משה גפני: אני מחדש את הישיבה.

משה גפני: אם ההסתייגות הזאת מתקבלת, החוק לא עולה על ידי למליאה.

משה גפני: לא עולה.

משה גפני: אני אריב עם מיקי זוהר ופתאום אני אכניס עוד דברים?

מכלוף מיקי זוהר: לא רבת אתי.

איתן ברושי: אדוני היושב ראש, אין כאן עניין של ניגוח.

איתן ברושי: יש לנו אחריות גדולה לחוק הזה וכתוצאה מהחוק הזה אנחנו מקדמים גם את יישובי הגדר וגם כפי שאתה טענת עושים מתקנים עיוותים.

איתן ברושי: אני בכל זאת רוצה לחזור ולשאול.

איתן ברושי: אנחנו כאן יוצרים הסכמה רחבה כאשר ההתנגדות שלנו להסתייגויות של מיקי נשענת על עמדת הוועדה.

איתן ברושי: אני שואל איך אפשר לחזק את הקמת הוועדה מעבר למה שאמרת כאן.

איתן ברושי: אתה אומר שבחוק אתה לא יכול להקים ועדה אבל מצד שני נוצרה כאן תחושה שאם נהריה וישובים אחרים – ואנחנו לא נגד – יעברו, הממשלה תקטין את העוצמה שלה ברצון לעשות שינויים לקראת סוף 2018.

משה גפני: התשובה היא כדלהלן.

משה גפני: ההסתייגות שלכם היא לא חוקית, לפי מה שאמרה היועצת המשפטית.

משה גפני: זאת הסתייגות בעייתית.

משה גפני: שנית, אם היא עוברת, אני לא מביא את החוק.

משה גפני: אני מודה לקדוש ברוך הוא, כשם שקיבלתי שכר על הדרישה, כך אני אקבל שכר על הפרישה.

משה גפני: המשמעות של העניין היא שאני הופך להיות שקרן.

משה גפני: אני את החוק הזה העברתי בממשלה בגלל שאמרתי שזה יהיה רק אלה.

משה גפני: את צמודי הגדר הוספתי, כפי שאמרתי, אבל בלי הסכמה לא הייתי מביא אפילו לא את צמודי הגדר שאני בטוח במיליון אחוזים שצריך לעשות זאת.

מיכל בירן: כולנו מסכימים ומברכים על זה.

משה גפני: זה גם לא חברי, כי מה יוצא?

משה גפני: אני כאילו מצביע נגד הסתייגות שלכם על הישובים האלה.

משה גפני: אני לא נגד הישובים האלה.

משה גפני: כל הזמן היועצת המשפטית חיפשה מתחת לאדמה פתרונות.

משה גפני: אנחנו מחפשים פתרונות.

משה גפני: מה שאני אומר עכשיו זה שאנחנו לא מסיימים את העניין כאן כי בכל מקרה הממשלה לא רלוונטית בעניין הזה כי ב-1 בינואר 2019 המפה משתנה, עם הממשלה או בלי הממשלה, עם הכנסת או בלי הכנסת.

משה גפני: לכן אנחנו נצטרך למצוא פתרונות.

משה גפני: לא נמצא פתרונות שהם חוקיים, לא יהיה.

משה גפני: אם אתם מתעקשים על ההסתייגות, אני אצטרך להצביע נגד ונראה מה התוצאה.

משה גפני: אתם עומדים על ההסתייגות הזאת?

מוסי רז: כן.

משה גפני: מי בעד ההסתייגות?

משה גפני: מי נגד?

משה גפני: מי נמנע?

משה גפני: בעד – מיעוט

משה גפני: נמנעים - 1

משה גפני: ההסתייגות לא התקבלה.

קריאה: הסתייגות דיבור במליאה.

משה גפני: אני עובר להצבעה על החוק כפי שהקריאה אותו היועצת המשפטית של הוועדה.

משה גפני: מי בעד אישור הצעת חוק לתיקון פקודת מס הכנסה (מס' 248) (עדכון הטבות המס ביישובים), התשע"ח-2018 עם התיקונים שהוכנסו?

משה גפני: מי נגד?

משה גפני: מי נמנע?

משה גפני: מי נמנע?

משה גפני: בעד – פה אחד הצעת חוק לתיקון פקודת מס הכנסה (מס' 248) (עדכון הטבות המס ביישובים), התשע"ח-2018 נתקבלה.

משה גפני: הצעת החוק התקבלה.

טלי פלוסקוב: רביזיה.

משה גפני: רגע.

משה גפני: לפני שאת אומרת רביזיה.

משה גפני: אני רוצה לדעת מאגף התקציבים, האם אתם עומדים על כך שזה תקציבי.

משה גפני: מה שהתקבל, התקבל חוק שהיה בהסכמה אתכם.

משה גפני: האם אתם עומדים על כך שזה תקציבי?

איליה כץ: היושב ראש, אני רק רוצה לחדד עוד פעם.

איליה כץ: אני אשמח לחדד שוב.

איליה כץ: יש הבדל בין הסכמה - - -

משה גפני: לא, אל תסביר.

משה גפני: אני הבנתי.

משה גפני: תאמין לי שאני קשה הבנה אבל כשאתם מסבירים מהר, אני מבין לאט.

משה גפני: תגיד לי בבקשה אם הצעת החוק היא תקציבית או לא.

איליה כץ: רשות המסים נתנה את הסכמתה המקצועית לחוק ואומרת שאין בעיה מקצועית בחוק הזה.

איליה כץ: זה לא סותר את זה שמדובר בהצעת חוק תקציבית.

משה גפני: תודה רבה.

משה גפני: אני מגיש רביזיה על הצעת החוק.

טלי פלוסקוב: אני הגשתי.

משה גפני: יחד אתי אבל אני אהיה לפניך כי אני היושב ראש.

טלי פלוסקוב: אני הגשתי לפניך.

משה גפני: זה נכון, אבל לא סיימתי את ההצבעה כשהגשת אותה.

משה גפני: בסדר.

משה גפני: את קודם.

משה גפני: תודה רבה.

משה גפני: אנחנו עוברים לסעיף הבא בסדר היום.